Predato 716 odgovora na upitnik Evropske Komisije | Moja Hercegovina\nPočetna / Predato 716 odgovora na upitnik Evropske Komisije\n19. Oktobra 2017. 14:34\nAlijansa za EU integracije, koju čine predstavnici civilnog društva, privrednici, univerzitetski profesori i predstavnici medija, uručili su danas u Sarajevu 716 odgovora na Upitnik Evropske komisije šefu Delegacije EU u BiH Larsu-Gunaru Vigemarku.\n“Važno je da se reforme provedu, ali suštinski, ne samo formalno, zbog čega je izuzetno važan angažman civilnog sektora u procesu EU integracija”, rekao je Igor Stojanović iz Alijanse za EU integracije, prenosi N1.\nPrema istom izvoru, Vigemark je naglasio da je, uprkos brojnim problemima koji su obilježili prevođenje i odgovaranje na Upitnik, sama činjenica da je civilni sektor uradio određeni broj odgovora uspjeh, i da to svi u BiH tako treba da posmatraju.\nOdgovarajući na pitanje o zastoju reformskih procesa i sve češćim upozorenjima iz EU na to, ali i retorici lidera, Vigemark je rekao da se previše pažnje usmjerilo na pitanje akciza, a premalo na sve ostale reforme koje su, kako je naglasio, “zapele” u parlamentima BiH i Federacije BiH.\n“Razumijemo komplikovanu političku situaciju i činjenicu da su izbori naredne godine, ali to ne može biti izgovor. Dosta je izgovora, vrijeme je da počnete da radite”, poručio je Vigemark.\nUpitnik sadrži 3242 pitanja, od čega se 516 odnosi na politčke kriterije, 74 na ekonomski kriterij a 2652 na acquis, grupisanih u 33 poglavlja.\nOznakeBiH evropska komisija odgovori na upitnik eu


Auto plac Integra Motors Beograd\nAuto plac Integra Motors bavi se delatnostima prodaje polovnih vozila, a na istoj lokaciji je i Hit auto koji vrši servis automobila, prodaju rezervnih delovi i uslugu tehničkog pregleda. Nalazi se na adresi Staro sajmište 29 Beograd, sa novobeogradske strane izmeđuBrankovog i starog železničkog mosta. Osim ovog auto placa, Integra motors je otvorili još jedan u Surčinu u ulici Prva nova.\nU ponudi ove firme mogu se naći automobili Opel Astra, Reno Megan, Reno Laguna, Toyota Yaris i drugi poznati modeli. Od konkretnog auta zavisi oprema - ABS, airbag, putni računar, električni retrovizori, električni podizači, klima što je najbolje proveriti na licu mesta.\nAuto plac Integra Motors u saradnji sa EFG bankom nudi mogućnost finansiranja automobila putem auto kredita kroz relativno jednostavnu proceduru. U saradnji sa kompanijom ProCredit Leasing postoji mogućnost kupovine automobila na lizing.\nnetsrbija > automobili > auto placevi > Auto plac Integra Motors


Srbin - Sputnjik Srbija\n12:20 11 Avgust 2020\nStradali od iste ruke, na isti dan: Srbin u Hrvatskoj, a Hrvat u Srbiji\nSlika jednog Hrvata koji se preselio u Srbiju, gde je za vreme Drugog svetskog rata i ubijen, zaboravljena je u Hrvatskoj, a stoji na ulazu u UN.\nNa administrativnom prelazu Jarinje prištinske vlasti su uhapsile Srbina Dejana Slavića zbog sumnje da je počinio ratne zločine.\nPodgorica: Oteli, tukli i potapali Srbina\nPodgorička policija uhapsila je M.I. (32) iz Podgorice zbog sumnje da je sa još tri nepoznate osobe oteo i mučio državljanina Srbije I.DŽ. (38), preneo je portal „Cedem“.\nStudent Medicinskog fakulteta u Kosovskoj Mitrovici srpske nacionalnosti napadnut je u petak uveče u južnom delu Kosovske Mitrovice i tada su mu nanete povrede glave, javlja radio „Kontakt plus“.\nItalija traži Srbina koji je u Španiji uhapšen posle trostrukog ubistva\nŠpanska policija saopštila je danas da je Igor Vaclavić, poznat i pod pseudonimom Igor Rus ili Norbert Feher, uhapšen, preneli su lokalni mediji.\nSumnjiva smrt u Kosovskoj Mitrovici\nMuškarac srpske nacionalnosti pronađen je bez znakova svesti u svom stanu u Kolašinskoj ulici u Kosovskoj Mitrovici, saopštila je Kosovska policija, prenosi portal „KosSev”.\nBačena bomba na kuću Srbina u Severnoj Mitrovici\nRučna bomba bačena je prošle noći u dvorište kuće Srbina u Kosovskoj Mitrovici, javlja portal „Kossev“.\nMladić srpske nacionalnosti B. Ž. (18) povređen je kada ga je napala grupa Albanaca kod popularnog hipermarketa ETC, koji se nalazi u južnoj Kosovskoj Mitrovici, u neposrednoj blizini istočnog mosta.\nSrbin pretukao engleskog pilota jer se hvalio da je bombardovao Srbiju\nRade Stančić iz Loznice juče ujutru je u Cirihu pretukao engleskog pilota u kafiću „Hilt”, jer ga je čuo kako za susednim stolom s ponosom priča da je bombardovao Srbiju 1999. godine.\nBiH danas obeležava najveći praznik, a porodica Gardović i sarajevski Srbi prisećaju se dana kada je ubijen otac i muž Nikola Gardović, samo zato što je na venčanju sina nosio crkvenu trobojku sa četiri ocila. Mogu da kažem — praštam, ali kome, kad onoga na drugoj strani to ne interesuje, kaže za Sputnjik Nikolin sin, protojerej Jovan.


Pravo na samostalnu uplatu doprinosa po članu 15 Zakona o PIO imaju sva lica koja nisu uključena u obavezno osiguranje (nezaposleni, studenti, domaćice, đaci...), ako su starija od 15 godina i da imaju prebivalište u Srbiji.\nZainteresovani bira jednu od 13 ponuđenih osnovica osiguranja, nezavisno od školske spreme. Najniža osnovica iznosi 35 odsto prosečne republičke zarade za prethodnu godinu, što je za 2020. godinu 25.801 dinar, a najviša pet prosečnih plata, odnosno 368.590 dinara. Doprinos za PIO je 25,5 odsto, što znači da se mesečni izdatak za samostalnu uplatu doprinosa kreće u rasponu od 6.579,26 do 93.990,45 dinara. Iznos osnovice menja se početkom godine, a o novim iznosima doprinosa građani se informišu u filijalama Fonda PIO ili na sajtu Fonda.\nDoprinos se uplaćuje uplatnicom, na šalterima pošta ili banaka, do 15. u mesecu, za prethodni mesec. Odabrana osnovica se može promeniti, s tim što promena podrazumeva podnošenje novog zahteva.\nSvojstvo osiguranika stiče se danom podnošenja zahteva, a najranije 30 dana pre podnošenja zahteva. Ukoliko osiguranik neće više da uplaćuju doprinose po članu 15, mora da podnesu zahtev za prestanak osiguranja.\nUplata doprinosa po članu 15 ne podrazumeva zdravstveno osiguranje.\nKorisnici penzije ne mogu se uključiti u obavezno osiguranje po članu 15 Zakona o PIO.


Evropsko prvenstvo u sinhronom plivanju\nNaslovna > Evropsko prvenstvo u sinhronom plivanju\nGlavni grad Srbije, bio je domaćin sjajne sportske manifestacije. U Beogradu se održalo LEN Evropsko prvenstva u sinhronom plivanju za juniore. Reprezentacija Srbije, nastupala je u disciplinama, solo, dubl i tim.\nTakmičenje je u organizaciji Saveza za sinhrono plivanje Srbije i LEN-a (Evropske federacije vodenih sportova) a pod pokroviteljstvom Ministarstva Omladine i Sporta Republike Srbije i Gradskog sekretarijata za sport i omladinu Grada Beograda i uz podršku Olimpijskog Komiteta Srbije.\nNaše reprezentativke su pripreme sprovele u Bečeju i na otvorenom plivalištu Zavoda za sport i medicinu sporta RS. Predstavnici Zavoda za sport i medicinu sporta RS, prisustvovali su Evropskom prvenstvu i bodrili naše juniorke.


Korektivna služba Kosova obeležila 22. godišnjicu osnivanja | TRT Srpski\nKorektivna služba Ko...\nKorektivna služba Kosova je danas svečanom ceremonijom obeležila 22. godišnjicu osnivanja, javlja Anadolu Agency (AA).\nTokom ceremonije, ministarka pravde Kosoca Albulena Haxhiu i zamenik direktora KSK-a Ali Gashi uručili su zahvalnice za istaknute službenike i partnere KSK-a.\nHaxhiu je istakla da je Korektivna služba Kosova tokom vremena prošla kroz nekoliko tranzicija i puno izazova u svojoj specifičnoj misiji garantovanja dostojanstvenog tretmana zatvorenika i poštovanja njihovih ljudskih prava.\n„Pored toga što je Kazneno-korektivna služba institucija nacionalne bezbednosti sa veoma specifičnim karakterom i misijom, ona je i pokazatelj uspešnosti naše države u zaštiti i postupanju prema licima lišenim slobode, čime se garantuje tretman i dostojanstvo i poštovanje ljudskih prava prema međunarodnim vrednostima i standardima koje je naša zemlja prihvatila i za koje vrednosti ćemo nastaviti da radimo i dalje“, rekla Haxhiu.\nKazala je da je Korektivna služba dugo bila suočena sa problemima koji su dolazili od uskih interesa klanova i politike, koji su oštetili imidž te institucije, što je uticalo na smanjenje poverenja građana u njenu sposobnost sprovođenja zakonom propisane misije. Ona je, međutim, poručila da je to vreme prošlo jer je Ministarstvo pravde kao prioritet odredilo unapređenje Korektivne službe Kosova i u smislu unapređenja statusa i uslova za rad zaposlenih u toj službi i u smislu unapređenja prava zatvorenika. Istakla je i da je Ministarstvo završilo izradu nacrta zakona o korektivnoj službi.\nZamenik generalnog direktora Korektivne službe Kosova Ali Gashi je ocenio da je ta služba napravila značajan napredak u radu od svog osnivanja, izvršavajući zakonom definisanu obavezu da na isti način tretira sva lica lišena slobode.\n„Kao rezultat profesionalnog rada sa integritetom, poštenjem, efektivnošću i transparentnošću, Korektivna služba je za ove 22 godine postigla značajan napredak u infrastrukturi i podizanju nivoa kvaliteta rada“, rekao je Gashi.\nOn je rekao da KSK-a obezbeđuje smeštaj za lica koja nisu na slobodi sa svim potrebnim uslovima, kao što su klimatski uslovi, potreban prostor, osvetljenje, grejanje, lična higijena, odeća i posteljina, ishrana, fizička aktivnost i zdravstvena zaštita.\nDelatnost ove institucije je resocijalizacija osuđenih lica tokom izdržavanja kazne i njihova reintegracija u društvo, čime se obavlja važan zadatak u zaštiti Republike Kosovo od ponavljanja krivičnih dela i sprečavanju zločina u budućnosti. KSK je počeo sa radom 28. novembra 1999. godine, otvaranjem prvog Pritvorskog centra u Prizrenu, a zatim otvaranjem i drugih popravnih centara u najvećim centrima u zemlji.


Gradsko veće odlučilo o raspodeli sredstava za jubileje... - www.025.rs\nwww.025.rs / NASLOVNA / Gradsko veće odlučilo o raspodeli sredstava za jubileje…\nNa 43. sednici Gradskog veća, održanoj 17. januara 2017. godine utvrđen je Predlog odluke o trećim izmenama i dopunama Odluke o javnim parkiralištima na teritoriji Grada Sombora.\nKako je navedeno u obrazloženju, razlozi za izmene nastali su usled izmena Zakona o prekršajima, kojim su uvedene novine u oblasti propisivanja kaznenih odredaba, odnosno rada i postupanja nadležnih organa lokalne samouprave. Zakonom je prošireno polje primene instituta prekršajnog naloga, kao ekonomičnijeg i efikasnijeg sredstva za procesuiranje prekršaja nego što je postupak pred sudom. Predlog odluke biće upućen na razmatranje i usvajanje Skupštini grada Sombora.\nČlanovi Veća prihvatili su predlog nadležne Komisije i odlučili o raspodeli sredstava po konkursu za obležavanje značajnih datuma, jubileja, manifestacija i programa pod pokroviteljstvom Grada u 2017. godini.\nVeće je Utvrdilo i predlog rešenja o prestanku funkcije direktora JKP „Vodokanal“ Strahinje Šljukića koji je podneo ostavku na funkciju. Veće je utvrdilo i predlog rešenja o imenovanju Jasmine Bobić za vršioca dužnosti direktora JKP „Vodokanal“. Oba predloga prihvaćena su na sednici Skupštine grada održanoj 17. januar 2017. godine.\nSaziv za 43. sednicu Gradskog veća dostupan je ovde – navodi se u dopisu Poslova informisanja i odnosa sa javnošću Gradske uprave grada Sombora.\nFAS-u isključena struja zbog duga od 81,5 milion dinara


Grupna psihoterapija i savetovanje | Vaš psihoterapeut\nGrupna psihoterapija – psihološka podrška i lični razvoj\nIako je osoba funkcionalna i zdrava, ona nikada sama ne dolazi do uvida u potpuni potencijal koji ima. Grupna psihoterapija je sigurno mesto gde osoba može uz pomoć drugih doći do svojih skrivenih potencijala i mogućnosti. Uz pomoć i podršku grupe osoba ostvaruje kontakt sa drugima koji je isceljujući i otvara vrata za poboljšanje sopstvenog funkcionisanja u najširem smislu.\nGrupa je mesto kolektivne promene. U njoj možete, u bezbednoj atmosferi poverenja i međusobnog uvažavanja, iskreno i otvoreno da preispitujete svoje životne stavove, odluke i aktivnosti i da ih potvrđujete ili donosite nove. Grupni oblik rada Vam daje mogućnost da ostvarite razmenu uvida, emocija i misli i sa terapeutskim parom i sa ostalim članovima grupe. Čak i ako ste nespremni za iznošenje svojih problema pred grupom, ono što vidite i čujete uticaće da drugačije mislite i osećate o svojim problemima.\nGrupa se sastaje jednom nedeljno u trajanju od 3 sata i ima mali broj članova (do 7), a sastavljena je od članova koji se razlikuju po godinama, polu, obrazovanju, interesovanjima i sklonostima, nude svoje priče iz kojih možete da učite i na koje možete da utičete kroz razmenu, kao i one na Vas.\nMesto održavanja: Ledinačka 1, Zvezdara – u neposrednoj blizini Studentskog doma Patris Lumumba, u mirnoj i prijatnoj atmosferi, nedaleko od centra grada. Lako se stiže autobusom 65, a moguće je i naći mesto za parkiranje (parking se ne naplaćuje).\nDa li Vam je potrebno individualno savetovanje?


Provođenje aktivnosti na otkrivanju i sprečavanju potencijalnih opasnosti od terorizma i sudjelovanje u međunarodnim operacijama i aktivnostima u borbi protiv terorizma, bile su centralne teme sastanka.\nU Tužilaštvu BiH je održan radni sastanak Udarne grupe za borbu protiv terorizma, kojim je predsjedavala v.d. glavnog tužioca Tužilaštva BiH, Gordana Tadić, a na kojem su sudjelovali zvaničnici pravosudnih, policijskih i sigurnosnih agencija sa nivoa BiH, entiteta i Brčko distrikta BiH.\nNa sastanku je razgovarano o aktivnostima koje provode agencije za provođenje zakona u BiH u borbi protiv terorizma i aktivnosti koje mogu biti povezane sa terorizmom, te otkrivanju i prevenciji pojava koje ugrožavaju sigurnost sa aspekta borbe protiv terorizma.\nJedna od tema sastanka odnosila se na aktivnosti koje BiH provodi u skladu sa rezolucijom Vijeća sigurnosti Ujedinjenih naroda u borbi protiv terorizma i terorističkih aktivnosti.\nTakođer, na sastanku je istaknuta važnost sudjelovanja agencija za provođenje zakona u BiH u međunarodnim operacijama usmjerenim na borbu protiv terorizma, a u kojima BiH aktivno sudjeluje.


Nedostatak izvoda iz matičnih knjiga izlaže romsku djecu apatridiji – Fokus.ba\nNedostatak izvoda iz matičnih knjiga izlaže romsku djecu apatridiji\nŽivot bez izvoda iz matičnih knjiga i državljanstva ima teške posljedice na hiljade Roma u Evropi, uključujući i djecu. Na sastanku u Evropskom parlamentu, Mješovita radna grupa članova Parlamenta apelovaće na države članice i Evropsku komisiju da usmjere pažnju na rizike u vezi s apatridijom Roma i da razmotre naredne aktivnosti ka rješavanju ovog problema u zemljama koje su u procesu proširenja, kao i unutar EU.\nNovo istraživanje Agencije UN-a za izbjeglice (UNHCR), Evropske mreže za apatridiju i ostalih baca svjetlo na diskriminaciju kojoj su izložene manjine bez državljanstva. Istraživanje je pokazalo da hiljade ljudi u Evropi ne posjeduje izvod iz matične knjige rođenih što ih izlaže riziku od apatridije, jer nisu u mogućnosti da dokažu svoje državljanstvo.\nOni teškom mukom pokušavaju da dobiju lične dokumente, pristupe osnovnim uslugama poput obrazovanja, zdravstvene zaštite, a kasnije tokom života i da pronađu posao, postanu vlasnici imovine, vjenčaju se i registruju rođenje svoje djece.\nSoraya Post, članica Evropskog parlamenta i kopredsjedavajuća Mešovite grupe Evropskog parlamenta za pitanja borbe protiv rasizma I za različitost izjavila je da “Mnogi misle da je ovaj problem riješen, ali život bez državljanstva i prava predstavlja surovu realnost za hiljade Roma u EU. Romska djeca rođena u Italiji od roditelja koji su izbjegli tokom ratova na Balkanu suočavaju se s pošasti apatridije, čak i kad njihove porodice žive u toj zemlji već decenijama. Mi, kao članovi Evropskog parlamenta, moramo osigurati da to ostane prioritet na agendi EU dok svi Romi ne budu mogli da uživaju prava kao građani Evrope.”\n“Neprihvatljivo je da se djeca u Evropi i dalje rađaju bez državljanstva. Mješovita grupa za prava djece je u potpunosti opredijeljena – zajedno sa UNHCR i civilnim društvom – da eliminiše apatridiju među djecom. Dijete je pre svega dijete, bez obzira na njegov pravni status i mi smo dužni da ih zaštitimo bez dvostrukih standarda. Pozivamo zemlje članice da eliminišu pravni vakum koji nastavlja da utiče na mnogu romsku djecu širom Evrope a u skladu s važećim međunarodnim pravom”, rekla je Anna Maria Corazza Bildt, članica Evropskog parlamenta i kopredsjedavajuća Mješovite grupe za prava djece.\nChris Nash, direktor Evropske mreže za apatridiju (ENS), naglasio je: “Istraživanje koje smo sproveli na Zapadnom Balkanu pokazalo je da složeni postupci upisa ometaju pristup osnovnim dokumentima i predstavljaju glavni razlog apatridije među Romima. Zahtijevamo da reforma ovih postupaka i iskorjenjivanje apatridije Roma budu prioritet Evropske komisije i Evropskog parlamenta tokom pregovora o proširenju Evropske Unije.”\nInge Sturkenboom, referent za pravnu zaštitu u Agenciji UN-a za izbjeglice (UNHCR) izjavila je:\n“Više od 75 posto apatrida u svijetu pripada manjinama. U Evropi su apatridiji posebno izloženi Romi. Oni su uhvaćeni u zamku u kojoj odsustvo državljanstva i osnovnih dokumenata roditelja spriječava upis činjenice rođenja djece koja nemaju načina da dokažu svoje pravo na državljanstvo. Time naredna generacija nastavlja da raste u siromaštvu, bez pristupa obrazovanju, zdravstvenoj zaštiti I drugim osnovnim uslugama.”\nMinistri EU-a upozorili na kršenja demokratskih principa mjerama protiv virusa\nEU pomaže BiH: Sedam miliona eura za zdravstvo, 50 miliona za oporavak ekonomije\nEU traži od Grčke izmještanje migranata zbog potencijalnog širenja koronavirusa\nLondon spreman platiti 50 milijardi eura Bruxellesu za Brexit\nWigemark: Bez zakona o akcizama nema investicija


Rumunija: Evropska sredstva za novu platformu koja omogućava promenu snabdevača u roku od 24 sata - Serbia Energy Serbia Energy Balkan I Energetika - Rumunija: Evropska sredstva za novu platformu koja omogućava promenu snabdevača u roku od 24 sata\nRumunija: Evropska sredstva za novu platformu koja omogućava promenu snabdevača u roku od 24 sata\nRumunska Regulatorna agencija za energetiku, ANRE, započela je projekat implementacije baze podataka i jedinstvene platforme na nacionalnom nivou, sa podacima i ponudama svih distributera i snabdevača električnom energijom i gasom, putem koje će se pojednostaviti proces promene snabdevača.\nProjekat je vredan 20 miliona evra, finansira se iz evropskih fondova putem Operativnog programa administrativnih kapaciteta 2014-2020, nakon što je ANRE u aprilu podneo zahtev za finansiranje i on je prihvaćen.\n„Svrha ovog projekta biće nova uredba o promeni snabdevača, u uslovima u kojima do 2025. godine u svim državama članicama mora biti osigurana mogućnost promene snabdevača u roku od 24 sata“, rekao je potpredsednik ANRE Zoltan Nagi Bege.\nRegulator procenjuje da će do kraja godine biti potpisan ugovor o finansiranju. Rok za realizaciju projekta je 24 meseca od ovog datuma.\n„Projekat će smanjiti birokratiju pojednostavljivanjem i optimizacijom operativnih procesa nastalih po osnovu zahteva za promenu snabdevača električnom energijom ili prirodnim gasom. Krajnjem potrošaču će biti u realnom vremenu omogućen pristup detaljima statusa tokom procesa promene snabdevača. Trajanje procesa biće smanjeno na šest dana u prvoj fazi i nakon toga će progresivno smanjenje biti povezano sa ciljevima utvrđenim važećim evropskim zakonodavstvom. Putem ovog projekta, protokom informacija upravljaće se automatski, u cilju ispunjavanja svih zahteva, poštovanjem zakonskih rokova i efikasnim korišćenjem finansijskih i ljudskih resursa svih subjekata. Integrisana IT platforma koristiće jedinstvenu bazu podataka na nacionalnom nivou i predstavljaće jedinstven sistem dostupan online svim učesnicima na nacionalnom tržištu koji su uključeni u proces promene snabdevača (operateri distribucije, snabdevači krajnjih kupaca itd.)“, saopštio je ANRE.\nTrenutno, proces promene snabdevača traje 21 dan.\nOd proleća ove godine, većina domaćinstava plaća električnu energiju i prirodni gas po cenama koje postavlja ANRE, a proces promene snabdevača više nije toliko atraktivan, s obzirom da su ponude retko povoljnije u poređenju sa regulisanim cenama.\nMeđutim, tržište će biti ponovo liberalizovano, a proces će najverovatnije početi početkom sledeće godine i trajaće 18 meseci, prema procenama ANRE.


HRVATSKA OZBILJNIJA U POTRAZI ZA GOTOVINOM\nHome > HRVATSKA OZBILJNIJA U POTRAZI ZA GOTOVINOM\nPotraga se intenzivira jer je Brisel jasno stavio do znanja da se general mora uhapsiti pre pocetka pregovora o prijemu u EU.\nHrvatska vlada se nasla u skripcu kada je Evropska unija jasno stavila do znanja da razgovori o prijemu u EU nece poceti 17. marta, kao sto je planirano, ukoliko se haski begunac Ante Gotovina ne pojavi pred Medjunarodnim krivicnim sudom za bivsu Jugoslaviju do tog datuma.\nMada je premijer Ivo Sanader dao nekoliko izjava naglasavajuci svoju odlucnost da konacno uhapsi generala, sve je svesniji cinjenice da prazne reci nece zadovoljiti Brisel.\nSanader i predsednik Stjepan Mesic su 1. februara potpisali zajednicko saopstenje kojim eksplicitno zahtevaju otkrivanje generala Gotovine i njegovo hapsenje.\nU nalogu izdatom tajnim sluzbama, policiji i drzavnom tuzilastvu trazi se primena svih mogucih mera i aktivnosti radi ispunjavanja ovog zadatka.\nTime je Sanader po prvi put, jasno i nedvosmisleno zatrazio hapsenje Ante Gotovine od kada ga je Hag optuzio za ratne zlocine nad hrvatskim Srbima sredinom 2001. godine.\nNeposredno nakon izdavanja naloga za hapsenje, Sanader i Mesic su sazvali sastanak Saveta za odbranu i nacionalnu bezbednost, telo koje se sastaje samo u vanrednim situacijama, kako bi potvrdilo njihov zahtev za hapsenjem Ante Gotovine.\nIstoga dana, na veb sajtu ministarstvu unutrasnjih poslova, MUP, pojavio se nalog za hapsenje sa generalovom fotografijom. Prvobitna poternica i nagrada od 350.000 kuna (oko 50.000 evra) su raspisani u junu 2003. godine.\nMUP je ranije odbijao da objavi poternicu i fotografiju na svom veb sajtu, tvrdeci da je Gotovinino lice tako poznato javnosti da postavljanje poternice na sajtu nije neophodno.\nPromena je usledila nakon niza signala iz Brisela da bi Hrvatska trebalo da bude aktivnija u vezi sa odbeglim generalom ako zeli da njeni pregovori sa Evropskom unijom pocnu na vreme.\nOli Ren, komesar Evropske unije za prosirenje, je to jasno stavio do znanja krajem januara, rekavsi da pregovori o prijemu Hrvatske nece poceti 17. marta kao sto je planirano ukoliko se Gotovina prethodno ne izruci Hagu.\nSanader je izgledao sokirano jer je do tada uveravao javnost da se saradnja Hrvatske s Haskim tribunalom smatra primernom.\nSanaderov najznacajniji spoljnopoliticki cilj je bio da se zapocnu, sto je pre moguce, razgovori o prijemu u Evropsku uniju, cvrsto pri tome verujuci da ce pregovori poceti 17. marta.\nNeki analiticari kazu da je hrvatskim vlastima ocito poznato gde se nalazi general kao sto je to haski glavni tuzilac Karla del Ponte tvrdila vec neko vreme.\n"Pobornici brzog prijema Hrvatske u Evropsku uniju su sada oprezniji u izjavama posle visegodisnje podrske stavu Zagreba da se Gotovina ne moze uhapsiti jer je van domasaja nadleznih organa", izjavio je Davor Gjenero za IWPR.\n"Dokumenti koji se pojavljuju u medijima ukazuju da je hrvatska vlada bila u kontaktu sa Gotovinom pokusavajuci da ga navede na predaju", dodaje Gjenero.\nTakvi komentari odnose se na clanke objavljene u nedeljniku "Globus", prema kojima je Sanaderova vlada poslala Juru Kapetanovica, bivseg zvanicnika sluzbe kontrole leta na zagrebackom aerodromu, da licno pregovara s Gotovinom o njegovoj predaji.\nPrema "Globusu", Kapetanovic, osoba u koju obe strane imaju poverenja, sastao se s Gotovinom na neimenovanoj lokaciji u Bosni i Hercegovini.\nVlada je to demantovala, tvrdeci da je clanak u "Globusu" delo tajnih sluzbi onih zemalja koje ne zele da pregovori o prijemu Hrvatske u Evropsku uniju zapocnu na vreme.\nNi Kapetanovic nije otklonio ove sumnje odbijajuci da komentarise tvrdnje iznete u "Globusu".\n"Sanader je odlucan u nameri da uhapsi Gotovinu jer ce biti u teskom polozaju ako pregovori [sa EU] ne krenu zbog nepojavljivanja optuzenog generala pred Haskim sudom", rekao je za IWPR jedan poslanik iz redova Hrvatske demokratske zajednice, HDZ.\n"Priblizavanje Hrvatske Evropskoj uniji je najbolja stvar koju je Sanader uradio tokom svojih petnaest meseci na vlasti, i sada je citav poduhvat u ozbiljnoj opasnosti".\nIvica Racan, lider opozicionih socijaldemokrata i bivsi premijer, malo sta je uradio da bi uhapsio Gotovinu za vreme svog mandata, strahujuci od burne reakcije desnicara.\nMedjutim, Racan je 5. februara izjavio za slovenacki dnevni list "Delo" da ce doci do politicke krize koja bi mogla biti uvod u prevremene parlamentarne izbore ukoliko Sanader ne uspe da zapocne pregovore sa Evropskom unijom 17. marta.\n"Ako Sanader ne uspe da uhapsi Gotovinu, razgovori sa Evropskom unijom nece poceti, a njegova vlada, koja ima tesnu vecinu u parlamentu, ce se raspasti", smatra Gjenero.\nIpak, ako premijer uhapsi Gotovinu, mogao bi se suociti sa zestokim reakcijama nacionalista unutar sopstvene stranke koji bi takav potez mogli smatrati izdajom.\nPosmatraci u Zagrebu veruju da ce dogadjaji koji slede sledeceg meseca biti kljucni za clanstvo Hrvatske u Evropskoj uniji.\nUkoliko ima istine u glasinama da ce se pregovori o prijemu odloziti za jesen, pri cemu bi izrucenje Ante Gotovine i dalje bio uslov za pocetak razgovora, Hrvatska nece samo izgubiti korak u svojim naporima da se pridruzi Evropskoj uniji, vec ce i uploviti u uzburkane i nemirne politicke vode sa prevremenim opstim izborima u izgledu.\nSource URL: https://iwpr.net/sr/global-voices/hrvatska-ozbiljnija-u-potrazi-za-gotovinom


Otkupno mesto za kornišone i u Kikindi – TV Kikinda\nPovrtari iz Kikinde i okolnih mesta nekoliko godina unazad uzgajaju kornišone za poznatog kupca firmu “Maminger”. Svoj proizvod odnose do otkupne stanice u Gospođincima što povećeva troškove proizvodnje, a ovog leta kada počne berba imaće mogućnost da rod predaju u Kikindi. Kako ističu to im puno znači kako finansijski tako i u samoj organizaciji rada.\nOtkupno mesto otvoriće firma “Manjo” iz Futoga koja se bavi otkupom voća i povrća. Marko Grubiša, agronom u ovoj firmi ističe da se otkupom bave na veliko i godišnje otkupe oko 10.000 tona robe. Cena otkupa biće zagarantovana po ugovoru.\n-Cilj otvarnja otkupnog mesta jeste da se smanje troškovi prevozi koje su proizvođači iz Kikinde imali. Proizvodnja je intenzivna i veoma profitabilna i ovo je jedan od načina da se mala gazdinastva podstaknu da proizvode krastavce – istakao je Marko Grubiša.\nPlanovi firme “Manjo” su da sa područja Kikinde otkupi između 200 i 300 tona kornišona. Roba se plasira u inostrana tržišta, najvećim delom u zapadnu Evropu.\nDruštvo, Kikinda na webu, Poljoprivredakikinda , otkup kornišona\n← Članovi Savate kluba “Arena” uspešni na prvenstvu Vojvodine Lokalna samouprava raspisala 16 javnih poziva podrške poljoprivrednicima →


Država spremna da pomogne zaduženima u švajcarskim francima\nRTS\t28.03.2019 19:44\nPredsednik Srbije Aleksandar Vučić kaže da je država spremna da pomogne građanima zaduženim u švajcarskim francima. Razgovarao je sa građanima koji protestuju ispred Kasacionog suda i najavio predlog rešenja do narednog petka.\n"Mi smo spremni da razgovaramo o tome, da vidimo kako da pomognemo za ovih 16.800 predmeta koji su trenutno otvoreni, da vidimo kako to da prebacimo u evro", rekao je Aleksandar Vučić.\nDodao je da će se gledati da se to prebaci na državu u najkraćem roku.\n"Da umilimo banke da na određeni način pomognu", dodao je Vučić.\nPredsednik je rekao i da će država do narednog petka predložiti rešenje za njihov problem, i zamolio ih da se do tada raziđu.\nDemonstranti su tražili da i oni učestvuju u definisanju rešenja.\n"Kao boga vas molim, otiđite kućama i vratite se za sedam dana, u sledeći petak, ako se ništa ne uradi, ako ne budete zadovoljni ponašanjem države", rekao je predsednik.\n"Vaši ljudi posle neka kažu jesu li zadovoljni ili ne, ali nemojte da gladujete ili budete žedni", poručio je Vučić.\nPredsednik je oko deset časova nenajavljeno došao među građane koji već nekoliko dana protestuju ispred Kasacionog suda tražeći rešenje za svoj problem.\nRazgovori u okviru Vlade\nNaveo je da će se tražiti rešenje koje neće napraviti haos u finansijskom sistemu Srbije.\n"Da razgovaramo u okviru Vlade i donesemo rešenje", rekao je predsednik.\nDodao je da priče o kreditima u "švajcarcima" nisu nastale u njegovo vreme i da apsolutno nije odgovoran za taj problem.\n"Ne možemo da kršimo Zakon o obligacionim odnosima, ne želim da vam pričam bajke. Svako pojedinačno lice je to potpisalo, međutim, pojedini bivši državni funkcioneri, ministri i guverner su se na prevaren način pojavljivali i davali osećaj sigurnosti tim ljudima. Ali nigde nemate potpis ni Đelića, ni Dinkića, ni Jelašića", istakao je Vučić.\nKako kaže, ti koji su pokrenuli priču o "švajcarcima" sada se prave – "nit luk jeo, nit mirisao".\nUgovore su, podseća, potpisivali korisnici kredita, građani pojedinačno, i država jeste delimično odgovorna, ali nema njenog "potpisa".\nRešenje će morati da košta državu\n"Lepo je to, to je odgovoran stav prema državi, hvala što brinete o državi. Moraće da košta državu, nemojte da vam neko priča bajke", rekao je Vučić.\n"Nemojte da vas varaju da će Kasacioni sud da donese odluku da će banke da vam isplate novac s neba", poručio je Vučić.\nDodao je da će Vrhovni kasacioni sud morati da donese odluku u kratkom periodu. Ističe da će sudovi morati preko banaka da se naplaćuju, između 85 i 95 miliona evra.\n"Banke će to da vam odbijaju na razne načine. Neće to lako da vam se vrati i banke će da se bore protiv toga, bez obzira na to što je izrazito nefer", kazao je Vučić.\nObustava protesta do idućeg petka\nUdruženje CHF ponavlja stav da sud treba jasno da se odredi da li su ugovori o stambenim kreditima ništavi ili bi trebalo da se ide na raskid ugovora.\n"Naš stav je da ispunimo to što smo rekli i privremeno obustavimo protest do idućeg petka. Želimo maksimalno da budemo kooperativni. Tražili smo da mi, kao korisnici kredita, budemo deo tima koji radi na rešenju", rekla je predsednica Udruženja CHF Jelena Pavlović.\n1. pa pomozite im, sta serendas u prazno


Kompanija "Flajdubai" uvodi direktan let Beograd-Dubai\nNiskotarifna kompanija "Flajdubai" najavila je da će od 10. novembra uvesti direktan let na liniji Beograd-Dubai, a letovi će se odvijati četiri puta nedeljno.\nSvi letovi iz Dubaija sa Terminala dva kretaće u 9.10 časova, a avion će sletati u Beograd, na Aerodrom "Nikola Tesla" u 11.55 po lokalnom vremenu. Povratni let, iz Beograda biće u 12.40 sati, a sletanje u Dubai je predviđeno u 20.45.\nCena karte u jednom pravcu Dubai-Beograd će se kretati od 160 evra, dok će u pravcu Beograd-Dubai iznositi od oko 170. Cena podrazumeva prtljag do sedam kilograma i jednu manju torbu, odnosno torbu za lap-top. Dodatni prtljag i posebno mesto sa proširenim prostorom za noge će se dodatno naplaćivati.\nKarte za letovi na relaciji Dubai-Beograd mogu se kupiti na sajtu www.flidubai.com, pozivanjem korisničkog centra (+381 11 3282271 ili +381 11 3282563) i preko turističkih posrednika i partnera kompanije.\n"Očekujemo veliku potražnju kada su avio karte u pitanju, kako iz Srbije ka Ujedinjenim Arapskim Emiratima (UAE), tako i onih putnika koji su u potrazi za pristupačnom vezom ka jednom od najdinamičnijih gradova u svetu", istakao je generalni direktor kompanije "Flajdubai" Gait al Gait.


Neregelia dobitnica nagrade za zaštitu i zdravlje na radu | NELT\nNeregelia dobitnica nagrade za zaštitu i zdravlje na radu\nNeregelia pozitivan primjer poslodavca\nKompanija Neregelia dobitnica je nagrade Udruženja zaštite na radu Crne Gore kao pozitivan primjer poslodavca koji ulaže u zaštitu i zdravlje na radu svojih zaposlenih.\nUdruženje je povodom Svjetskog dana zaštite i zdravlja na radu organizovalo konferenciju s ciljem podizanja svijesti, unaprjeđenja zaštite i zdravlja na radu i smanjenja broja povreda, profesionalnih bolesti i oboljenja u vezi s radom. Nagradu je ispred Neregelije preuzela Izvršna direktorka za tržišta Crne Gore i Albanije Ljilja Pižurica.\nNagrade za doprinos ZZNR u 2021. godini dodijeljene su sa ciljem afirmisanja dobrih praksi kompanija i pojedinaca.\nKako kaže Koordinator bezbjednosti Boris Čelebić, ovo je dokaz da je Neregelia prepoznata po izuzetnom doprinosu u poboljšanju uslova na radu, bezbjednosti i sigurnosti samih radnika, ispravnosti i stručnom ispitivanju sredstava i opreme za rad kao i radne sredine.\n“Sve što smo uradili u prethodnom periodu pozicioniralo nas je rame uz rame sa gigantima crnogorske privrede od kojih su neki prisutni više od jednog vijeka. Na ovogodišnjoj dodjeli nagrada, i pored jake konkurencije, naša kompanija je bila jedan od laureata u društvu Elektrodistribucije, Pivare Trebjesa i Daido metal Kotora”, ističe Bojan.\nSvjetski dan zaštite i zdravlja na radu od 2003. godine se obilježava svakog 28. aprila kao dan sjećanja na stradale i povrijeđene radnike.\nGillette nagrade za najvernije potrošače\nUručene nagrade izuzetnim zaposlenima u Neoplanti\nNelt dobitnik nagrade PC Press-a za najbolju LinkedIn stranicu


Ko će platiti odštetu slovenačkoj firmi kojoj je dodijeljena, a zatim oduzeta koncesija za izgradnju hidrocentrala na Vrbasu - Impuls\nObjavljeno: Petak, 27 Maj 2022 08:37\nKo će platiti više od 90 miliona maraka odštete slovenačkoj firmi kojoj je dodijeljena, a zatim oduzeta, koncesija za izgradnju hidrocentrala na Vrbasu?\nDok se loptica odgovornosti prebacuje s entitetskog na državni nivo, izvjesno je samo to da je presuda arbitražnog suda u Vašingtonu konačna, bez mogućnosti žalbe. U međuvremenu, domaća javnost postavlja pitanje odgovornosti nosilaca izvršne vlasti na svim nivoima.\nNakon što je Republika Srpska pred arbitražnim sudom u Vašingtonu izgubila 90 miliona maraka na osnovu tužbe slovenačkog „Vijadukta“, zbog raskinutog ugovora o koncesiji za izgradnju hidrocentrala na Vrbasu, račun bi mogla da plati BiH.\nPredrag Baroš,pravni zastupnik slovenačke firme\n"Tužena strana u sporu je Bosna i Hercegovina, jer je nadležnost arbitražnog suda zasnovana na međunarodnom sporazumu koji je potpisan između Bosne i Hercegovine i Slovenije. Tu nema dvojbe."\nNo, u Pravobranilaštvu BiH podsjećaju na raniji sporazum Vlade Republike Srpske i Savjeta ministara, u kojem se entitetska izvršna vlast obavezuje da plati sve troškove arbitražnog postupka. Svaki mjesec odugovlačenja za Republiku Srpsku, u ovom slučaju, nosi kamatu od čak pola miliona maraka.\n"Riječ je o konačnoj arbitražnoj odluci za koju ne postoji pravni lijek, odnosno pravo žalbe. Osim dosuđene odštete, Republika Srpska, odnosno Bosna i Hercegovina, moraće da plati i arbitražne troškove koji su, obično, izuzetno visoki."\nNesavjesne odluke na svim nivoima vlasti, na kraju plaćaju građani – kaže novinar Siniša Vukelić, koji na konkretan slučaj javnost upozorava godinama.\nSiniša Vukelić, ekonomist i urednik portala Kapital\n"Do pokretanja arbitražnog postupka je došlo nakon što je slovenačka firma koja je trebalo da gradi hidropcentrale na Vrbasu, u oktobru 2015. godine, uputila Vladi Republike Srpske odštetni zahtjev od 46 miliona maraka zbog jednostranog raskida ugovora, a kako se nisu dogovorili, pokrenuta je arbitraža u Vašingtonu. Nadležni entitetski ministar vjeruje da je riječ o politički motivisanom procesu."\nPetar Đokić, ministar energetike i rudarstva RS\n"Iz entitetske Vlade podsjećaju da je ugovor o dodjeli koncesije, vrijedan 165 miliona evra potpisan 2004. godine kada je entitetski izvršnu vlast vodio SDS-ov Pero Bukelović, a da je njime bila planirana izgradnja HE „Krupa“ i „Banjaluka – Niska“.\nNo, godinu kasnije, 20 000 građana potpisalo je peticiju protiv. S obzirom na to da realizacija projekta nije počela 10 godina, ugovor je raskinut krajem 2015. ogdine.\n“Monsanto” mora platiti 290 miliona dolara odštete baštovanu oboljelom od karcinoma


Lajčak: U EU očekuju da Crna Gora čvrsto stoji na evropskom putu\nMiroslav Lajčak, specijalni izaslanik EU za dijalog Beograda i Prištine i druga pitanja na Zapadnom Balkanu, poručio je u Podgorici da ga raduje što je Crna Gora najviše napredovala u procesu EU integracija, ocjenjujući da zemlja ima najbolju poziciju da završi pregovore u naredne četiri godine.\n“Ako se sjećate, Evropska komisija je naglasila da vjeruje da do kraja njenog mandata za četiri godine barem jedna zemlja može da završi pregovore o pristupanju, i naravno, Crna Gora ima najbolju poziciju za to. Toga treba da budemo svjesni u to treba da se iskoristi”, rekao je Lajčak nakon sastanka sa crnogorskim zvaničnicima.\nOn je naglasio da će “EU nastaviti da pruža svoju podršku Crnoj Gori”, i da Brisel “ostaje uz Crnu Goru sve do njenog pristupanja EU.”\n“Naravno, očekujemo da Crna Gora čvrsto stoji na svom putu i da ispuni sve svoje obaveze prema EU”, istakao je Lajčak.\nOn je poručio da EU pomno prati sva dešavanja u Crnoj Gori i da je za Uniju “jako bitno da demokratski procesi protiču bez spoljnog uticaja, da svaka vlada koja ima demokratski mandat ima priliku da ostvari svoju politiku autonomno, uz saradnju sa EU, ali bez nekog uticaja koji ne trazi sama vlada”.\n“To očekujemo jer je to u interesu evropske integracije i vase zemlje i citavog regiona, i dobre regionalne atmosfere i saradnje”, rekao je.\nOdgovarajući na pitanje novinara o tužilačkim zakonima, Lajčak je rekao da očekuje da Crna Gora ima dobar sistem zakona koji treba da se nadgrađuje u konsultacijama sa EK i Venecijanskom komisijom.\n“Crna Gora ima dobar sistem zakona koji ne treba da smjenjuje, ali treba da se nadgrađuje. Tamo gdje smo identifikovali da zakoni ne donose to što smo očekivali, naravno da treba da se promijeni, ali to mora da se dešava kao rezultat jednog inkluzivnog, demokratskog, parlamentarnog procesa, uz usku konsultaciju sa Venecijanskom komisijom i Evropskom komisijom”, zaključio je Lajčak.\nPremijer Zdravko Krivokapić saopštio je tokom razgovora sa Lajčakom da Crna Gora svoju budućnost vidi isključivo u EU i najavio da će Vlada preduzeti sve neophodne korake da opravda očekivanja građana.\nOn je rekao da je Crna Gora posvećena snažnim reformama u oblasti vladavine prava, te da "težimo da tokom 2021. godine naša zemlja dobije završna mjerila za poglavlja 23 i 24.\n"Na ovaj način, stvorili bi se uslovi za intenziviranje refirmskih aktivnosti u oblasti vladavine prava, a ujedno dao podstrek za ubrzanje pregovora u svim oblastima pregovaračkim poglavljima pravne tekovine EU", rekao je Krivokapić, saopštio je njegov kabinet.\nOn je rekao da obustavljanje krivičnog postupka u slučaju Koverta predstavlja dokaz slabosti pravosuđa, a kao problem navodi i slučaj Specijalnog državnog tužioca koji je, kako je rekao, "doveo do toga da Tužilaštvo izgubi renome", ističući da u Crnoj Gori nisu problem zakoni, već njihovo sprovođenje.\nKrivokapić je rekao da je Vlada spremna da se suoči sa najvećim izazovima, ali da su joj potrebna podrška i jasni indikatori za dinamičniji napredak u integracijama.\nMiroslav Lajčak nalazi se na svojevrsnoj balkanskoj turneji tokom koje je boravio u Prištini, Beogradu i prijestonici Crne Gore - Podgorici.\nMarković: Region da ostane fokusiran na EU i NATO\nCrna Gora: Izveštaj EK ohrabrenje, putokaz za dalje reforme\nČlanstvo Zapadnog Balkana u EU pitanje vremena i zalaganja pojedinih zemalja


"Od 3,5 miliona medicinskih uniformi koje Trendteks proizvodi >> Pročitaj celu vest na sajtu Radio Televizija Vojvodine << godišnje, 80 odsto se plasira na nemačko tržište, a preostale količine se prodaju u Danskoj, Francuskoj, Italiji, Poljskoj i Švedskoj", precizira EBRD.\nIpak, kako se napominje, nisu sve proizvedene količine izvezene, već je nekoliko hiljada maski donirano bolnicama u Srbiji.\nDodaje se da, zbog pojave korona virusa, ova kompanija radi u tri smene da bi zadovoljila povećanu tražnju u Evropskoj uniji , te da je dodatno investirala u nabavku nove opreme za proizvodnju maski za lice i zaštitnih mantila za višekratnu upotrebu.\n"Trenutno, Trendteks radi na dupliranju proizvodnih kapaciteta koristeći stručnu savetodavnu pomoć koju dobija posredstvom EBRD i EU", piše u saopštenju, i napominje da, ova nekadašnja zanatska radionica, danas zapošljava više od 2,000 ljudi u sedam fabrika u Srbiji, BiH i Albaniji.\nSrpska firma pomaže nemačkim lekarima\nLondon, Beograd -- Srpski proizvođač radnih odela, firma Trandteks pomaže nemačkim lekarima u borbi protiv pandemije Kovid-19, objavila je Evropska banka za obnovu i razvoj...Ovaj proizvođač radnih odela za svetski poznate firme kao što su Štil, Kačer, Audi, Mercedes, MAN i Roleks, okrenuo se...


Crvena Zvezda Archives - GracanicaOnline.info\nMisija OEBS-a na Kosovu: Politička pitanja odvojiti od sportskih događaja\nMisija OEBS-a na Kosovu zabrinuta je saznanjem da humanitarni meč između FK Crvena Zvezda i FK Gračanica nije dozvoljen od strane Fudbalskog saveza Kosova. U svetlu ovog, ali i drugih nedavnih otkazivanja sportskih događaja, OEBS želi da podseti na potrebu da se politička pitanja odvoje od sportskih događaja, kao i da se održi sportski duh u svim disciplinama, navedeno je u saopštenju ove misije.\nViše „Misija OEBS-a na Kosovu: Politička pitanja odvojiti od sportskih događaja“ →\nObjavljeno 7. maja 2018. by Ivan MiljkovićU kategoriji SaopštenjaTagged OEBS; Priština, utakmica, Crvena Zvezda\nFudbalski savez Kosova zabranio je gostovanje Crvene Zvezde u Gračanici, najavljeno za 9. maj, kada je trebalo da se odigra prijateljska utakmica između Fudbalskog kluba Gračanica i renomiranog gosta iz Beograda. Novac od prodatih karata od planirane utakmice, trebalo je da bude doniran Ginekološkoj klinici u Gračanici za potrebe odeljenja pedijatrije.\nViše „Fudbalski savez Kosova zabranio gostovanje Crvene Zvezde u Gračanici“ →\nObjavljeno 5. maja 2018. by Vladislav ĆupU kategoriji PolitikaTagged Srđan Popović, Fudbalski savez Kosova, Crvena Zvezda\n22. maja 2019., 06:01


Italijanski premijer Đuzepe Konte poručio je danas da je njegovoj zemlji mesto u srcu Evropske unije, a ne da bude izolovana.\nKonte je to rekao u obraćanju parlamentu koji će kasnije glasati o poverenju koalicionoj vladi Pokreta pet zvezda i Demokratske stranke.\nOn je kazao da će nova koaliciona vlada i dalje imati dobre odnose sa Briselom i preuzeti vodeću ulogu u okviru EU.\nKako prenosi Politiko, Konteov govor su uzivcima prekidali poslanici krajnje desničarske Lige Matea Salvinija, koja je sada u opoziciji.\nDok se Konte obraćao parlamentu, ispred zgrade su Salvini i predsednica krajnje desničarske partije "Braća Italije", Đorđa Meloni, predvodili protestni miting protiv nove koalicione vlade.\nOčekuje se da će vlada preživeti glasanje u oba doma parlamenta, ali tesno u Senatu, kao i da će nova italijanska vlada imati manje konfrontacioni pristup prema EU i blaži stav o migracijama, pošto je vlast napustila Liga.\nKonte razgovarao sa Matarelom o nastaloj situaciji


Radovanović: Kolektivni imunitet kao Pasuljanske livade, linija odbrane se menja\nVesti Autor:Miona Živić03. feb. 202113:41 > 15:3139 komentara\nEpidemiolog Zoran Radovanović izjavio je za N1 da se očekivalo da se tokom januara nastavi silazni tok epidemije koronavirusa, ali da je, prema zvaničnim podacima, došlo do stagnacije. "Međutim, pitanje je da li i koliko možemo da verujemo zvaničnicima koji nas snabdevaju podacima, s obzirom na iskustva iz prethodnog perioda", kazao je Radovanović.\n„Prethodna iskustva su loša, znamo da su ti podaci krivotvoreni, uključujući i decembar. Za januar nismo pravili analizu koliko podaci odstupaju od očekivanog, ali znamo da je u junu i julu 35 dana neko naredio da ne sme da bude više od jednog umrlog. Onda potpuno gubite predstavu o epidemiološkoj situaciji“, kazao je Radovanović u emisiji N1 Studio Live.\n„Ja sam rezervisan, poučen dosadašnjim iskustvom prema podacima koje dobijamo od zvaničnika, ja ne mogu ni da ih komentarišem“, kaže.\nGovoreći o vakcinaciji, sagovornik N1 kaže da smo „u zabludi ako verujemo da postoji granica kolektivnog imuniteta koju kad pređemo smo bezbedni“.\n„Tu smo u zabludi, verujemo da je taj kolektivni imunitet neka granica koju kad pređemo, mi smo bezbedni. Ustvari, taj kolektivni imunitet treba shvatiti kao neke Pasuljanske livade, gde se bore crveni i plavi, pa će crveni pobediti, ali se linije napada i odbrane stalno menjaju“, pojašnjava.\n„Procenjuje se da imamo 40 posto prikuženih, a verovatno ih je manje, pa se kaže – sad ćemo vakcinacijom još toliko. Međutim, ovi koji se vakcinišu prethodnih dana često su osobe koje su preležale bolest, dakle, ne možemo da sabiramo, nije to pravi zbir“, naglasio je.\nTorlaku dat preveliki značaj\nKomentarišući najave ministra da će institut Torlak moći da proizvodi vakcine protiv korone, Radovanović kaže da se „nekako preuveličao značaj Torlaka u prošlosti“.\nKolektivni imunitetvakcinacijaZoran Radovanović\npre 29 min 44


Novosti: NATO nam vraća nebo nad KiM? - Smedia\nNovosti: NATO nam vraća nebo nad KiM?\n25.11.2016 | 23:08\nDelegacija Vlade i Kontrole letenja Srbije i Crne Gore sprema se za sastanak koji će 14. decembra biti održan u sedištu NATO u Briselu, pišu “Novosti”.\nKako navode, na tom sastanku će se razgovarati i o kontroli donjeg sloja vazdušnog prostora nad Kosovom i Metohijom i mogućnosti da se ono vrati ruke Srbije.\nNebo nad Kosovom, od 1999. godine, prema Kumanovskom sporazumu, kontroliše KFOR i za donji deo vazdušnog prostora (ispod 8.000 metara) nadležan je komandant misije NATO, a u praksi taj deo posla obavlja prilazna kontrola letenja sa tornja u Prištini.\n“Naši zahtevi su spremni i stav je sasvim jasan. Učinićemo sve da branimo naš prostor”, izjavio direktor SMATSA (Kontrole letenja Srbije i Crne Gore) Radojica Rovčanin koji će biti na pomenutom sastanku u Briselu.\nDa Beograd i čelnici NATO razmatraju ovu temu, potvrdio je i...\nGasi se saobraćajni sektor niške Direkcije za javni prevoz?\nNakon što je utvrđeno da je veliki broj gradskih autobusa neispravan, od kojih je jedan zbog otkazivanja kočnica sleteo s puta, kako kažu zaposleni ...\nMuzičari mogu da ponesu svoje instrumente i zajedničkom svirkom ispred Hamama u niškoj Tvrđavi, gde "Nišvil" priprema džez muzej, učestvuju u proslavi ...


Messer dobio koncesiju za istraživanje C02 u Petrovu - Privredna štampa\nSkupština opštine Petrovo je na sjednici održanoj 11. maja 2016., donijela odluku da se kompaniji Messer BH Gas Sarajevo, podružnica Sočkovac, da pozitivno mišljenje na pokretanje postupka dodjele koncesije za istraživanje CO2, gasa i termomineralne vode na lokalitetu Ciguše-Bare u Sočkovcu opština Petrovo.\nNaglašeno je da se pozitivno mišljenje daje uz uslov da buduća eksploatacija ničim ne ugrožava postojećeg koncesionara, te da se na oba eksploataciona polja uspostavi monitoring kako ne bi došlo do precrpljivanja ležišta CO2 i termomineralne vode između oba preduzeća.\n– Prošlo je već četiri godine od izgradnje naše fabrike CO2 u Sočkovcu koja izuzetno dobro radi što pokazuje podatak da sve što proizvedemo mi i prodamo. Kompletan proizvodni kapacitet te fabrike na godišnjem nivou od 7200 tona svake godine je rasprodat. Ona je najbolji je primjer odlične saradnje između lokalne zajednice i investitora. Radi razvoja naših proizvodnih kapaciteta potrebno je vršiti nova istraživanja određenih lokaliteta CO2 i termomineralnih voda. Stoga smo uputili zahtjev za dodjelu koncesije za lokalitet Ciguše-Bare u opštini Petrovo i na Skupštini dobili dozvolu. Postupat ćemo kao i do sada u skladu sa odredbama i nadam se da ćemo dobiti pozitivne nalaze, rekao je nakon dobijanja saglasnosti direktor Messer BH Gasa Valentin Ilievski.\nMinistarstvo industrije, energetike i rudarstva Republike Srpske ranije je od Opštine Petrovo zatražilo mišljenje o podnesenoj inicijativi Messera za pokretanje postupka dodjele koncesije.\nVrijednost BIRS indeksa se smanjila za -0,21% i iznosi 576,45 poena. Vrijednost FIRS indeksa se smanjila za -0,22% i…\n"Gradska arena" u Zenici danas će biti domaćin "Sajma zapošljavanja" koji će biti održan u orgranizaciji JU Službe za…\nU okviru Bled Water Festivala, koji se održava 15. i 16. juna 2017. godine na Bledu u Sloveniji, u redovnom…\nFederalni ministri Vujanović i Zukić posjetili FIPA-u\nDirektor Agencije za unapređenje stranih investicija u BiH, Gordan Milinić sastao se, juče, u FIPA-i sa federalnim ministrom trgovine Zlatanom…\nUpečatljiv govor direktorice Aluminija na međunarodnoj konferenciji o napretku BiH\nSutra počinje 12. Sajam privrede – Tešanj 2016.


Crvene tačke najstariji primjer pećinske umjetnosti\nOtisci ruku u pećini El Castillo\nFollow @RSE_Balkan Ovaj forum je zaključen Komentari Nema komentara u ovom forumu. Budite prvi i dodajte komentar. Izbor urednika Beograd i Priština Postignut načelni dogovor o primeni sporazuma iz Brisela Reakcije u Srbiji Sveti Njegoš po Amfilohiju Reakcije na Kosovu Srbija nema nadležnost nad Trepčom Bosna i Hercegovina FBiH u ćorsokaku: Opstrukcije, blokade i pad prihoda Crna Gora Godišnjica nezavisnosti: Nagomilani problemi i otrežnjenje NajčitanijeDa li je Beograd otpisao Dodika? (3187)Očekuje se otkrivanje masovnih grobnica u Srbiji (1153)Sveti Njegoš po Amfilohiju (1076)Zašto bebe u skoro svim zemljama svijeta kažu "mama" (1056) Lucić: Ko to kaže, ko to laže, Mala Azija je mala... (853) Brisel: Postignut načelni dogovor o primeni sporazuma, na potezu vlade (800) Reakcije na Kosovu: Srbija nema nadležnost nad Trepčom (783)Štiks: Subverzivne poruke iz Zagreba (726) Putovanje bh. građana u Hrvatsku: Biometrijski pasoš, lična karta ili viza (652)Lokalni izbori u Hrvatskoj: Zatvorena birališta (647)Najčešće poslanoSveti Njegoš po AmfilohijuSomun na godišnjicu prijema u UN: BiH nije dobila šansu da se razvija normalnoOčekuje se otkrivanje masovnih grobnica u Srbiji Pravoslavne crkve u borbi protiv modernizacije i sekularizacijeNajviše komentaraDa li je Beograd otpisao Dodika? (88)Skupština Vojvodine usvojila deklaraciju (25)Sveti Njegoš po Amfilohiju (23)Štiks: Subverzivne poruke iz Zagreba (13)Vestervele u Beogradu: Datum zavisi od implementacije sporazuma (10)Virus pasivnosti među mladima u BiH (10)FBiH u ćorsokaku: Opstrukcije, blokade i pad prihoda (10)Šaškor: Vlast slabija, opozicija jača (9)Brisel: Postignut načelni dogovor o primeni sporazuma, na potezu vlade (8)Bh. političari rekorderi u neradu i platama (7)Najgledanije Pojma nema, a svira Cetinje: „Marš protiv mafije – Marš za slobodu“ Sedmica u slikama: 12.- 18. maj 2013. SAD: 24 mrtvih u naletu tornada SAD: Desetine žrtava u naletu tornada Brutalno ubojstvo u Londonu Dvije škole, pamet jedna Minerali iz Trepče Sjećanje na budućnost Protest prosvjetnih radnika u Sarajevu Produkti i uslugePodkastRSSPretplataMobilni telefon RSE


Ukoliko se odlučite da kupite stan u Podgorici, za to ćete morati da izdvojite u proseku 1.300 evra po metru kvadratnom. Ako ste ipak bliži odluci da iznajmljujete stan, to će vas koštati između 250 i 300 evra na mesečnom nivou, piše Investitor.me.\nTržište nekretnina u Crnoj Gori je godinama bilo izueztno aktivno i prometno, međutim, pojava korona virusa doprinela je smanjenjom obimu poslovnih transkacija u prethodnom periodu, kaže za TVCG agent za nekretnine Haris Osmanagić. Takođe, navodi da je realno očekivati redukciju cena koje su sada aktuelne.\n"Do pre mesec dana smo imali situaciju u kojoj je potražnja bila veća od ponude, pa je to doprinelo rastu cena. Sada je situacija skroz drugačija, potražnja je niža, dok je ponuda povećana, pre svega jer je većina zakupaca ostala bez svojih stanara. Najčešće je to situacija u kojoj su studenti iz Podgorice otkazali svoje stanove i vratili se kućama", kazao je Osmanagić.\nOsmanagić zaključuje da naredna tri meseca svakako dovode do pada cena na tržištu.\n"Vrlo je moguće da u narednom periodu kupci i zakupci mogu povoljnije doći da kvalitetnijih nekretnina", kazao je on.


Na tenderu hotelska kupališta u Baru i Kotoru\nJavno preduzeće za upravljanej morskim dobrom raspislao je juče javni poziv za davanje u zakup dva hotelska kupališta u Baru i Kotoru. Na tenderu su:\n- U Kotoru – u Dobroti, betonska plaža u dužini 30 m / površine 100 m2 u zahvatu od ponte – kat.parcele br.330 KO Dobrota I sjeverno u dužini 30 m i dio na održavanje u dužini 70 m, sve kao dio\nkat.parcela br.325, 329 i 330 KO Dobrota I, sa pripadajućim akva prostorom, lokacija označena kao 9J u Atlasu crnogorskih plaža i kupališta u opštini Kotor.\nTip plaže: hotelsko\nU okviru kupališta planiran je privremeni objekat :\n1)plažni bar 15m2 sa terasom površine 30m2 (na kat.parceli br.328 KO Dobrota I)\nMinimalna cijena korišćenja/zakupa (za kupalište i privremeni objekat):4.523,00 €\n- U Baru, u naselju Dobra voda, obala na lokalitetu Ujtin potoka, u dužini od 28 m1/površine 500 m2, dio kat.parcele 3192 KO Dobre Vode, obala ispod kat. parcele 276/2 i 2762/3 KO Dobre Vode, sa pripadajućim akva prostorom, lokacija označena kao 10A2 u Atlasu crnogorskih plaža i kupališta u opštini Bar.\nTip kupališta: hotelsko\nU okviru kupališta može se odobriti: konzervator za sladoled, 1 kom Minimalna cijena korišćenja/zakupa (za kupalište i privremeni objekat): 1.465,00 €\nPravo učešća na javnom pozivu za zakup hotelskog kupališta imaju vlasnici ili zakupci hotela visoke kategorije (5* ili 4* i hotelskog risorta ). Hotel može zakupiti/koristiti samo jedno hotelsko kupalište, shodno kapacitetu hotela.


Podgoricom - datum: 2018-03-13 URBANISTIČKO-GRAĐEVINSKA INSPEKCIJA MINISTARSTVA ODRŽIVOG RAZVOJA POJAČAĆE KONTROLU\nSve je više objekata uz jezero Rušiće objekte na obalama Skadarskog\nUrbanističko-građevinska inspekcija Ministarstva održivog razvoja pojačaće kontrolu na području Skadarskog jezera na čijim obalama je sagrađen veliki broj objekata različite kavdrature, baraka, šušpa, betoniranih kamp prikolica. Taj posao odradiće ekipe Direkcije za centralni i južni region.\n–Urbanističko-građevinska inspekcija po službenoj dužnosti i inicijativama redovno postupa i kontroliše izgradnju objekata na teritoriji Crne Gore. Pri utvrđenoj nepravilnosti inspekcija postupa i preduzima mjere definisane Zakonom o planiranju prostora i izgradnji objekata. S obzirom na činjenicu da je urbanističko-građevinska inspekcija preuzela dužnost u novembru 2017. godine, pojačana kontrola je sprovedena na određenim lokacijama sa većim obimom gradnje. Takođe će u narednom periodu biti pojačana kontrola na području Skadarskog jezera –saopštili su iz Direktorata za inspekcijske poslove i licenciranje.\nOni su naveli da se Zakon o planiranju prostora i izgradnji objekata primjenjuje bez izuzetaka.\n– Za sve objekte za koje se u postupku kontrole utvrdi da su sagrađeni nelegalno i da ne postoji mogućnost legalizacije biće izdato rješenje o uklanjanju objekta. Prema zakonu, do rušenja objekta vlasnici će plaćati naknadu za korišćenje prostora, čiju visinu i način plaćanja definiše nadležni organ lokalne samouprave, a troškovi rušenja objekta takođe padaju na teret vlasnika –kazali su iz Direktorata za inspekcijske poslove i licenciranje.A.D.-N.S.


У Србији од короне преминуло још 11 особа, заражених 287\nU Srbiji od korone preminulo još 11 osoba, zaraženih 287\nU poslednja 24 sata u Srbiji je na korona virus testirano 4.050 osoba, njih 287 bilo je pozitivno, dok je, nažalost, preminulo 11 pacijenata. Prema poslednjim podacima, na respiratorima se trenutno nalaze 144 pacijenta.\nTokom prepodneva obelodanjeno je da su četiri osobe preminule u Nišu, tri u Novom Pazaru, jedna u Vranju, a da je i dalje najteže stanje u Beogradu gde više skoro da nema slobodnih bolničkih kreveta, ali i u Šapcu koji ima najviše ljudi u samoizolaciji.\nU startu pojave koronavirusa marta 2020. godine, srpski novinari uživaju da virus ilustruju preko srpske zastave ispucale na asfaltu, izgužvane, sa napadom ove ružne predstave koronavirusa kao iz fantastičnih filmova. U tome prednjače „Novosti“, ja sam im predložio da oni Srpsku zastavu zamene sa zastavom EU, ali me nisu poslušali. Potpuno ih razumem, kako da idu protiv onoga ko im uplaćuje platu svaki mesec.


virus - Sputnjik Srbija\n01:51 22 Jun 2021\nRuski naučnici: Nove mutacije virusa korona smanjuju efikasnost vakcina\nNaučnici Federalne medicinsko-biološke agencije (FMBA) Rusije otkrili su nove mutacije virusa korona koje mogu da smanje efikasnost lekova, uključujući i vakcine, saopštili su u pres službi agencije.\n"Ovo je apsolutno kritično": Utvrditi poreklo korone da bi izbegli kovid 32\nIstraga o poreklu kovida 19 je "apsolutno kritična" ukoliko želimo da sprečimo naredne pandemije i izbegnemo "kovid 32", rekao je američki ekspert Piter Hotez.\nSvetu preti „olimpijski“ virus: Japanski lekari pozvali na otkazivanje Olimpijskih igara\nDo Olimpijskih igara u Tokiju ostalo je nešto više od dva meseca, ali nema nikakvih naznaka da se situacija sa pandemijom virusa korona poboljšava, piše dopisnica Sputnjika Asuka Tokujama. Japansko „Nacionalno udruženje lekara“ obratilo se vladi zemlje sa molbom da Olimpijske i Paraolimpijske igre u Tokiju budu otkazane.\nNaučnici tvrde da imaju objašnjenje za krvne ugruške: Kovid nije respiratorna, već vaskularna bolest\nČlanovi studijskog tima sa američkog Univerziteta San Dijego tvrde da imaju dokaz da kovid-19 nije respiratorna, već vaskularna bolest, prenosi Juronjuz.\nŠta to beše korona: 11.000 ljudi na koncertu u Vuhanu /video/\nHiljade ljudi prisustvovalo je muzičkom festivalu u Vuhanu, kineskom gradu iz koga je svojevremeno krenula epidemija koronavirusa.\nTramp oživeo distopiju: Rusija i Kina imaju svoju viziju budućnosti\nŽanr distopije i antiutopije pojavio se prvo u književnosti, a potom i u filmu i na stripu. U poslednjih desetak godina doživeo je pravu ekspanziju zahvaljujući kablovskim kanalima, internetu i striming platformama, kroz filmske serije koje donose ogromne zarade svojim autorima, jer privlače publiku do koje ranije nisu mogle da dopru.\nSZO odložila objavljivanje izveštaja o poreklu korona virusa\nSvetska zdravstvena organizacija saopštila je da će izveštaj njenih stručnjaka koji su u Kini istraživali poreklo korona virusa najverovatnije biti objavljen sledeće sedmice.\nPoslodavac iz Srbije: Ko primi vakcinu dobija 6.000 dinara\nFirma iz Paraćina odlučila je da svakog zaposlenog koji se vakciniše od danas pa do 15. aprila protiv virusa korone, nagradi novčano.\nDa li korona postaje sve opasnija: Pronađen četvrti soj virusa\nŠirom sveta se šire potencijalno opasni sojevi virusa korona. Britanski soj virusa, prema preliminarnim podacima, povećava rizik od smrti za 1,65 puta. Mutacija virusa pronađena u Južnoj Africi izmiče antitelima. Nov virus je pronađen u Brazilu i još jedan u Sjedinjenim Američkim Državama. Sputnjik otkriva gde će nas dovesti evolucija SARS-KoV-2.\nVakcine će biti delotvorne i za novi soj virusa\nVest da je novi soj virusa kovid 19 stigao u Srbiju je, praktično, samo zvanična potvrda njegovog prisustva, jer od ranije imamo simptome mutiranog, nešto jačeg virusa na koji će vakcine takođe delovati, samo možda malo slabije, smatra virusolog Ana Gligić.\nTreća ruska vakcina protiv virusa korona efikasna 90 odsto\nImunološka efikasnost vakcine Federalnog naučno-istraživačkog centra za izradu imunobioloških preparata „Čumakov“ nakon primanja druge doze iznosi oko 90 odsto, izjavio je televiziji „Rusija 24“ generalni direktor centra Ajdar Išmuhametov.\nPreti li Nemačkoj stečajni cunami\nNemačka ekonomija je do sada izgubila više od 212 milijardi evra zbog pandemije virusa korona.\nTadić pozitivan na korona virus?\nHolandski šampion Ajaks saopštio je da je 11 fudbalera pozitivno na korona virus, a holandski mediji prenose da je među njima i srpski reprezentativac Dušan Tadić.\nRuski naučnik: U koroni nema ničeg natprirodnog\nŠirenje nove infekcije virusa korona ne razlikuje se od scenarija bilo koje druge akutne respiratorne virusne infekcije, izjavio je direktor Ruskog naučno-istraživačkog instituta za zaštitu od kuge „Mikrob“ Vladimir Kutirev na forumu „Zdravo društvo“.\nKrizni štab odlučio: Kome treba negativan PCR test za ulazak u Srbiju\nStranci koji dolaze iz pojedinih zemalja u Srbiju moraće da umaju negativan pi-si-ar test, ne stariji od 48 sati, odlučio je Krizni štab. Odluka se odnosi na Severnu Makedoniju, Hrvatsku, Bugarsku i Rumuniju, rekla je za RTS epidemiolog Darija Kisić Tepavčević\nRusija: Završena klinička ispitivanja vakcine protiv virusa korona\nTramp: Rusiji je veoma teško zbog virusa korona\nPredsednik SAD Donald Tramp smatra da je Rusiji veoma teško zbog situacije sa virusom korona.\nMikroskopski virus bacio ceo svet na kolena\nPandemija virusa korone pokazala je koliko je svet krh i bacila celo čovečanstvo na kolena, izjavio je generalni sekretar UN Antonio Gutereš.


Investiciona ponuda Crne Gore predstavljena u Kanu\nInvesticiona ponuda Crne Gore predstavljena je na najvećem međunarodnom sajmu nekretnina MIPIM, koji se održava u Kanu u periodu od 13. do 16. marta.\nNa crnogorskom štandu su izloženi projekti i potencijali Crne Gore kao investicione destinacije, uključujući državne projeke ulaganja u turističku valorizaciju određenih lokaliteta. Poseban akcenat stavljen je na projekte koji se nalaze na sjeveru Crne Gore, i to skijališta Cmiljača u Bijelom Polju i Žarski u Mojkovcu, kao i potencijale na području Durmitora. Investitori su upoznati sa aktivnostima koje Vlada sprovodi u cilju valorizacije prostora u regionu Bjelacice i Komova, posebno u dijelu izgradnje saobraćajne, komunalne i turističke infrastrukture.\nTakođe, na crnogorskom štandu predstavljeni su i investicioni projekti koji se realizuju u Crnoj Gori – Porto Montenegro kompanije Adriatic Marinas, Azmont Investments kompanije Portonovi i Northstar, kompanije Montrose.\nZainteresovani investitori i predstavnici medija dodatno su informisani o investicionoj klimi i mogućnostima investiranja na koktelu na kome je Ministarstvo održivog razvoja bilo domaćin u saradnji sa časopisima „Emerging Europe“ i „Poland Today“. Koktel je organizovan u sklopu događaja posvećenih regionu Jugoistočne Evrope.\nMinistar održivog razvoja i turizma Pavle Radulović, koji je predvodio crnogorsku delegaciju na sajmu, učestvovao je na događaju ,,Mayors & Political Leaders' Think Tank'' na kome su visoki zvaničnici i gradonačelnici kroz diskusiju razmijenili ideje i iskustva o perspektivama globalne urbanizacije i života u gradovima.\nMinistar Radulović se tokom sajma sastao sa gospodinom Antoniom Parentejem, državnim sekretarom Ministarstva turizma Brazila, sa kojim je diskutovano o saradnji u oblasti unapređenja kulturnog i festivalskog turizma, kao i razvoja marina i nautičkog turizma. Radulović se sastao i sa gospodinom Mehmetom Ožasekijem, ministrom za zaštitu životne sredine i prostorno planiranje Turske, kao i sa gospodinom Sergejem Kuznjecovim, glavnim arhitektom grada Moskve, sa kojima je diskutovano o principima i iskustvima u prostornom planiranju i izgradnji objekata, legalizaciji, unapređenju viezulenog identiteta naselja i ostalim temema u oblasti planiranja prostora. Takođe, Radulović je tokom sajma imao niz susreta sa potencijalnim investitorima, planerima i hotelskim operatorima zainteresovanim za ulaganja u Crnu Goru.\nMeđunarodni sajam nekretnina MIPIM održava se svake godine u Kanu i okuplja najuticajnije donosioce odluka na tržištu nekretnina, omogućavajući prisustvo najvećoj izložbi razvojnih projekata i izvorima kapitala sa svih strana svijeta. Na MIPIM-u učestvuju investitori, finansijske institucije, hotelske grupacije, developeri, agencije za nekretnine, najveće konsultantske kompanije u ovoj oblasti, lokalne vlasti i dr. MIPIM nudi informacije o tome gdje i kada ulagati u tržišta, kako ući u partnerstva, upoznavanje sa razvojnim inovacijama u oblasti nekretnina (sa akcentom na finansije, arhitekturu i održivost), kao i mogućnost susreta sa ključnim investitorima u neformalnom okruženju. MIPIM je mjesto za upoznavanje vodećih partnera i potencijalnih investitora iz više od 90 država svijeta. Ovogodišnji sajam je okupio preko 24.000 posjetilaca, profesionalaca iz branše, uključujući više od 5.000 predstavnika velikih investitora, korporativnih krajnjih korisnika i hotelskih grupacija.


Politika Autor:N131. mar. 202110:54 > 11:17\nDemokratska stranka i drugi iz Đilasove grupacije izašli su na izbore u Zaječaru pod drugim brendovima, to je bila neka grupa građana, rekao je za N1 predsednik Narodne stranke Vuk Jeremić, i dodao da njegova stranka nije prihvatila da bude na toj listi "pošto smo obećali da ćemo bojkotovati izbore".\nŠta su pokazali rezultati izbora u Zaječaru i Kosjeriću\n„Ne možemo šibicariti sa građanima, mi smo obećali da ćemo bojkotovati izbore, a kad jednom nešto kažemo tako mora da bude ako želimo bilo kakvu podršku u budućnosti“, rekao je Jeremić za televiziju N1.\nNa pitanje da li misli da je Srpska napredna stranka (SNS) „dozvolila“ da se glasa za Pokret Dr Nenad Ristović u Zaječaru, odgovorio je da smatra da je način na koji je Ristović imao priliku da vodi kampanju u Zaječaru nešto drugo u odnosu na poslednje izbore na koje je izašla opozicija, u Lučanima, „kada su se je bilo maltretiranja, crnih džipova“.\nJeremić je ocenio u Novom danu da Aleksandar Vučić neće dati „ni jedan jedini ustupak opoziciji u toku predstojećih pregovora“, kao i da predstavnici opozicije mogu da ga nateraju ukoliko su jedinstveni i konsolidovani.\nKao najveći problem pred predstojeće razgovore, navodi pregovarački sastav koji treba izađe pred predstavnike vlasti.\n„Ukoliko Đilas nastavi da insistira da tamo bude ‘gulaš’ raznoraznih predstavnika stranaka i ukoliko se ne dogovorimo oko jedinstvenog i elegantnog nastupa, tada ćemo da prepolovimo naše šanse da uspemo u tom procesu. A ukoliko ne budemo uspeli da jedinstveno nastupimo u ovom dijalogu, onda sigurno neće biti koordinacije oko izbora“, napominje Jeremić.\nJeremić je rekao da je platforma opozicije spremna, ali da sa njom, prema njegovoj i proceni Narodne stranke, ne treba izlaziti u javnost „jer ne možete u javnosti diskutovati o tome šta želite da postignete“.\n„Dakle, platforma nije problem ali jeste problem to kako će opozicija biti zastupljena u međustranačkom dijalogu“, ocenio je Jeremić i istakao da je i dalje na stolu predlog da opoziciju predstavljaju dva kredibilna čoveka.\n„Ne insistiramo na tome da budemo zastupljeni bilo gde, niti na personalnim rešenjima – mi i Dveri smo to prihvatili, Draga Đilas nije“, rekao je Jeremić.\nPrema njegovom mišljenju, kvalitet dijaloga zavisi od kvaliteta ljudi koje opozicija bude poslala na razgovore, pošto veruje da je ideja druge strane da dijalog bude pretvoren u „stranačko napucavanje“, što treba izbeći.\n„Ako pošaljete buljuk predstavnika, pa se oni “ukrste” sa (poslanicima SNS Vladimirom Đukanovićem) Đukom i (Biljanom) Piljom, napraviće se galimatijas iz koga ništa pametno ne može da izađe“, ocenio je Jeremić.\nPrema njegovim rečima, vodiće se tehničko-diplomatski dijalog, zato što, kako je ocenio, Vučić neće dati nijedan ustupak, osim ako ne bude nateran, a to mogu da urade samo evropski poslanici.\n„Ako mi budemo delovali ozbiljno i konsolidovano, tako da znamo šta hoćemo, sa dva a ne 22 čoveka, tada će razmisliti o tome da malo pritisnu vlast da napravi ustupak, a ako ne budemo ozbiljni i konsolidovani, nećemo dobiti ništa“, zaključio je Jeremić.\nDragan Đilasizbori u zaječarunarodna strankaStranka slobode i pravdeVuk Jeremić


Politički, zakonski i ekonomski kontekst\nU sklopu opšteg procesa demokratizacije u zemlji, Vlada Republike Srbije je nadležna za reforme društvenih, obrazovnih i drugih procesa. Proces je pod velikim uticajem stalnih političkih promena što značajno usporava proces demokratskih reformi u zemlji.\nVlada Republike Srbije je u periodu od 2003. donela brojna strateška dokumenta na koje se oslanja rad „Hleba života“ kao organizacija civilnog društva:\nStrategija za smanjenje siromaštva (SSS) usvojena 2003.godine; Nacionalni plan akcije za decu u 2004.godini; Dekada Inkluzije Roma za 2005. do 2015.; Nacionalna strategija o starenju od 2006. do 2015.\nNakon formalnog završetka procesa primene SSS u 2009.godini, Vlada Republike Srbije je započela primenu aktivnosti strateškog dokumenta - Socijalne Inkluzije i Smanjenje Siromaštava za čiju kooridnaciju i praćenje je zadužen kabinet Potpredsednika Vlade. http://www.inkluzija.gov.rs/\nNakon skoro deset godina od demokratskih reformi u zemlji, Zakon o organizacijama civilnog društva je donešen u oktobru 2009. na osnovu kojeg se „Hleb života“ ponovo registrovao i pri tom započeo jednu privrednu delatnost u cilju sprovođenja neprofitnog rada.\nNovi Zakon o socijalnoj zaštiti je donešen 2011. godine koji obezbeđuje pravni okvir rada za izdavanje dozvola za pružaoce socijalnih usluga, definiše minimalne standarde za pružanje usluga, premešta fokus sa institucionalne na vaninstitucionalnu zaštitu i daje jednak tretman između državnih ustanova i organizacija civilnog društva.\nRezultati istraživanja o situaciji u sektoru organizacija civilnog društva (OCD) od septembra 2011., koje su sprovele Građanske inicijative www.civilnodrustvo.gov.rs (Procena stanja u sektoru organizacija civilnog društva u Srbiji), pokazuju da je saradnja između Vladinog i OCD sektora veoma slaba. Očekivanja su da država radi na unapređenju zakonskih okvira koja se tiču rada OCD kao i da država obezbedi određene poreske olakšice za OCD s obzirom da neprofitne organizacije imaju ista poreske obaveze kao i profitne. Takođe se očekuje da država omogući poreske olakšice za kompanije koje doprinose radu OCD. Većina OCD se slažu da je rešavanje ovih pitanja veoma bitna za održivost OCD sektora. Odlazak međunarodnih donatora i nedovoljna saradnja sa lokalnim vlastima takođe doprinosi krizi održivosti neprofitnih organizacija.\nSrbija prolazi kroz proces ekonomske tranzicije dok pokušava da se približi Evropi. Ove promene stvaraju značajne izazove, uključujući i pitanje siromaštva usled ekonomske reforme i pogoršanja ekonomske recesije. U tom kontekstu, marginalizovane grupe kao što su starije osobe i Romi, su posebno ugrožene.


Slovenske kompanije u BiH zapošljavaju oko 15.000 radnika - Portal 072info\nČlanovi Predsjedništva BiH Bakir Izetbegović, Mladen Ivanić i Dragan Čović danas borave u zvaničnoj posjeti Sloveniji, gdje će razgovarati o unaprjeđenju saradnje između dvije zemlje, piše bh. novinska agencija Patria.\nSlovenija je, zbog blizine, ali i zbog historijskih odnosa jedan od važnijih strateških partnera Bosne i Hercegovine. Prema grubim podacima, oko 15.000 ljudi radi u slovenskim kompanijama koje posluju u BiH.\nSlovenske diplomate važna su potpora BiH u Evropskom parlamentu, a bivši evroparlamentarac Jelko Kacin jedan je od najzaslužnijih za usvajanje Rezolucije o Srebrenici koju je EP usvojio 2013. godine.\nMeđu deset zemalja u EU u koje BiH ostvaruje najveći izvoz nalazi se i Slovenija, a slovenski turisti također su među turistima koji najčešće posjećuju našu zemlju, piše Patria.


Časopis Industrija :: IT STARTAPOVI PREDSTAVILI IDEJE PRVOM SRPSKOM BIZNIS AKCELERATORU\n07.12.2018 Komentari: 0\nU Privrednoj komori Srbije danas je skoro 100 mladih ljudi iz IT startap zajednice predstavilo svoje ideje „EastHub-u”, prvom srpskom biznis akceleratoru, zajedničkom projektu PKS i kompanije „EastHub“, SAD. Pet najboljih stručni žiri izabraće do 10. januara, a pobednici putuju u Majami gde će učestvovati na besplatnoj dvonedeljnoj stručnoj obuci.\nProgram u SAD obezbeđuje kompletnu logističku podršku - edukaciju, radionice, mentorstvo, povezivanje sa marketinškim stručnjacima, kao i susrete i dogovore sa potencijalnim investitorima iz SAD i drugih razvijenih zemalja.\n„Naš inženjeri u svetu su prepoznati i rade u istraživačkim centrima najvećih svetskih korporacija, rade na razvoju tuđih projekata, a cilj je da sada podstaknemo razvoj sopstvenih ideja i rešenja i da oni postanu globalni”, rekla je Jovanović.\nZa današnji sastanak u PKS prijavilo se oko 100 mladih ljudi, koji će predstaviti svoje ideje i način na koji misle da svoj proizvod predstave na svetskom tržištu.\nIdeja je da se izabere pet kompanija za koje će biti organizovana obuka od dve nedelje i da se potom predstave investitorima. Prijavili su se ljudi iz cele Srbije i važno je da se čuju njihove ideje i šta je to što mladi žele da rade, objasnila je Jovanović.\nVuk Živković, izvršni direktor „EastHub“, SAD najavio je da će biti izabrane najbolje ideje do 10. januara, a do tog datuma biće organizovana još dva događaja na kojima će startapovi predstaviti svoje ideje. Kako je istakao Živković, prijavljena su rešenja iz različitih oblasti, a one startap kompanije, koje prvi put ne budu odabrane, imaju pravo da ponovo konkurišu za tri meseca, jer će akcelerator da se održava kvartalno.\n„EastHub” će selektovanim kompanijama pružiti mogućnost da konkurišu kod najvećih investicionih fondova i kompletnu obuku i trening na koji način da najefikasnije predstave ideje investitoru.\nKako su Sjedinjene Američke Države vodeća zemlja u razvoju tehnologija u svetu i konstantno u potrazi za novim vizijama, u svrhu podrške domaćim startap firmama, „EastHub” je osnovao kancelarije u čak pet gradova u SAD - Majami, Njujork, Detroit, Feniks i Rali.


Pandemija napumpala javne dugove Hrvatske, Slovenije i Crne Gore, Srbija se za sada odbranila - Biznis.rs\n6.10.2021 08:01 Autor: Marko Miladinović 4\nTokom 2020. godine širom planete zabeleženo je povećanje javnih dugova država u nominalnim iznosima i prema učešću u nacionalnim bruto društvenim proizvodima (BDP), što...\nTokom 2020. godine širom planete zabeleženo je povećanje javnih dugova država u nominalnim iznosima i prema učešću u nacionalnim bruto društvenim proizvodima (BDP), što je i bilo očekivano, s obzirom na dugotrajne periode zatvaranja i obustavljanja privrednih aktivnosti. Međutim, pojedine zemlje su zabeležile snažniji rast javnog duga, i za to treba tražiti razlog u nekoliko podudarajućih faktora.\nTo se jasno vidi i iz primera zemalja koje su činile nekadašnju Jugoslaviju. Tako je udeo javnog duga u BDP-u Crne Gore za 12 meseci 2020. godine porastao za 28,61 procenat, u Hrvatskoj je rast iznosio 16,3 odsto, a u Sloveniji 14,2 odsto.\nU prvih šest meseci ove godine, prema nekonsolidovanim podacima ministarstava finansija i centralnih banaka, taj skok je očigledno zaustavljen (za Crnu Goru još uvek nisu objavljene informacije), što je uglavnom posledica pravog buđenja privrednih aktivnosti, a ne onih koje su održavane državnom pomoći.\nNaša zemlja se po tom kriterijumu dobro pokazala, jer zvanična statistika govori da je prošlogodišnji rast duga prema BDP-u brzo amortizovan, pa je sa 57,4 odsto iz decembra 2020. godine on spušten na 55 odsto u junu ove godine, što je i dalje ispod zamišljene granice Mastrihtskog sporazuma od 60 odsto. Isto se definitivno ne bi moglo kazati za Crnu Goru, koja je po poslednjem preseku bila na 105,15 odsto BDP-a, dok je Hrvatska na 87,4 odsto, a Slovenija na 80,6 odsto.\nTreba imati na umu da je nominalni iznos srpskog javnog duga nastavio da raste i u tekućoj godini, te je sa 26,6 milijardi evra dosegao 28,26 milijardi evra, no uporedo sa tim dešava se i jači ekonomski skok, za koji se procenjuje da će biti između šest i sedam procenata BDP-a.\nKada se govori o uticaju različitih činilaca, direktor Republičkog zavoda za statistiku i član Saveta guvernera Narodne banke Srbije Miladin Kovačević kaže da su postignuti rezultati oblikovani u odnosu na to koliko je sredstava upumpavano u ekonomiju, koji su to dominantni industrijski sektori u zemlji, kao i u kom se ciklusu rasta ona trenutno nalazi.\n„S jedne strane, radi se o zaduživanju, odnosno o potrebi da se pokrije deficit javnih finansija. Te velike pakete stimulansa imali smo i mi, i oni su se odnosili na stanovništvo, na fiskalna rasterećenja, kao i na posebne grane privrede. Neke druge zemlje, poput Hrvatske, strukturno su više zavisile od sektora usluga, i to pre svega od turizma, pa su zabeležile veći pad i srazmerno tome obimnije pakete za očuvanje standarda i likvidnost svoje privrede“, objašnjava Kovačević u razgovoru za Biznis.rs.\nPrema njegovim rečima, stopa rasta BDP-a je i pre pandemije bila dosta drugačija u našoj zemlji u odnosu na većinu zemalja iz okruženja. „Srbija je u ciklusu rasta još od 2015. godine, tako da je prošla godina završena sa manjim padom BDP-a u odnosu na okolne zemlje (-0,9 odsto)“, napominje direktor RZS.\nBosanski javni dug od 36 procenata BDP-a Kovačević tumači drugačijom strukturom priliva i samom državnom organizacijom, koja je praktično podeljena na dve administrativne celine.\n„Manja su zaduživanja i u Federaciji BiH i u Republici Srpskoj, a obe celine u dobroj meri još uvek zavise od stranih donacija, što se vidi u zajedničkom statističkom prikazu“, kaže Kovačević.\nBOSNA I HERCEGOVINA HRVATSKA JAVNI DUG NARODNA BANKA SRBIJE POSLEDICE PANDEMIJE REPUBLIČKI ZAVOD ZA STATISTIKU SLOVENIJA SRBIJA\nTURISTI IZ REGIONA LETUJU KOD KUĆE Slovenačke plaže, Neum i Albanija puni…\nSPOLJNOTRGOVINSKA ROBNA RAZMENA CRNE GORE PALA ZA 19 ODSTO Srbija najveći…\nZaista nije lako\nTek ce se osetiti ekonomske posledice


Vlasnik internet giganta "Alibabe" na meti sugrađana zbog kupovine Evergranda Vlasnik internet giganta “Alibabe” na meti sugrađana zbog kupovine Evergranda – Personal magazin\nVlasnik internet giganta “Alibabe” na meti sugrađana zbog kupovine Evergranda\nStanovnici Hangdžoua, rodnog grada jednog od najbogatijih Kineza Ma Juna, razočarani su njegovom odlukom da kupi 50 odsto udela u klubu iz susednog grada Guandžoua. Ma, vlasnik i direktor najveće…\nStanovnici Hangdžoua, rodnog grada jednog od najbogatijih Kineza Ma Juna, razočarani su njegovom odlukom da kupi 50 odsto udela u klubu iz susednog grada Guandžoua.\nMa, vlasnik i direktor najveće kineske kompanije za elektronsku trgovinu Alibaba, objavio je u četvrtak da je kupio polovinu akcija kineskog superligaša i aktuelnog šampiona Azije Guangdžou Evergranda.\nStanovnici Hangdžoua, u kome je Ma rođen i u kome je sedište Alibabe, smatraju da je elektronski magnat trebalo da kupi lokalnog superligaša Huangdžou Grintaun i pomogne mu da se popne na tabeli Kineske super lige.\nSong Veiping, predsednik kompanije Grintaun Kina (Greentown China Ltd.), koja poseduje fudbalski klub Hangdžou Grintaun, rekao je da smatra da se Ma odlučio na ulaganje u veliki klub jer prezire siromašne i želi da uživa u podeli uspeha sa slavnima i bogatima.\nNavijači Hangdžua razočarani su Maovom odlukom, pošto su očekivali od bogatog sugrađanina da kupi lokalni klub i stvori još jedan veliki i bogat klub u Kini.\nGuangdžou Evergrand, klub koji vodi italijanski trener Marćelo Lipi, najbogatiji je i najuspešniji kineski klub svih vremena, dok se Huangdžou Grintaun bori za opstanak u Kineskoj super ligi.\nVlasnik internet giganta “Alibabe” na meti sugrađana zbog kupovine Evergranda was last modified: June 6th, 2014 by Redakcija\nNaučnici otkrili „Mega-Zemlju“\nU Kini internet kampanja „Čišćenje WEB-a 2014″


NAJVEĆI OD DRUGOG SVJETSKOG RATA: Američki nacionalni dug premašio 20 biliona dolara - GlobalCir\nDug Sjedinjenih Američkih Država sada i zvanično iznosi 20 biliona dolara. Prag je pređen kada je Bijela kuća dozvolila Ministarstvu finansija da pozajmi dodatni novac. Prema podacima sajta “US Debt Clock”, američki nacionalni dug od utorka iznosi 20,16 biliona dolara. To je približno 62.000 dolara po osobi i više od 167.000 dolara po poreskom obvezniku, piše RT.\nIznos duga je bio na istom nivou od marta zbog gornje granice koja je ranije postavljena, jer je Ministarstvu finansija bilo zabranjeno da pozajmljuje još novca. Međutim, predsjednik Donald Tramp je u petak potpisao zakon kojim se gornja granica suspenduje do 8. decembra. Ministarstvo finansija sada može da pozajmljuje novac do tog datuma.\nOtkako je Tramp postao predsjednik SAD, dug je povećan za 215 milijardi dolara. Najveće stavke u budžetu su zdravstvo, socijalno osiguranje i odbrana. Kongresna kancelarija za budžet, federalna agencija koja informiše Kongres o budžetu, saopštila je da je federalni javni dug trenutno na najvećem nivou od Drugog svjetskog rata. Ako trenutni zakoni ostanu na snazi, porast budžetskog deficita naglo će biti povećan u narednih 30 godina.\nPrema predviđanjima Kongresne kancelarije za budžet, deficit bi mogao da dostigne čak 150 odsto BDP-a do 2047. godine. Ukupni američki dug, kombinacija vladinog, poslovnog i potrošačkog duga, sve je bliži cifri od 68 biliona dolara, prenosi “Sputnjik”. Za osam godina vladavine predsjednika Baraka Obame dug zemlje porastao je sa 10,63 biliona gotovo dva puta. U uslovima rasta BDP-a od oko tri odsto godišnje i rekordno niskom stopom Federalnog sistema rezervi od 0,25 do 0,5 odsto otplata duga nije bila problem.\nAli krajem 2016. godine Federalni sistem rezervi počeo je sa normalizacijom monetarne politike. Nakon sastanka u julu stopa je održavana na nivou od 1 do 1.25 odsto na godišnjem nivou. Tramp je više puta govorio da američki dug treba smanjiti, ali je bio prinuđen da se složi sa povećanjem državnog duga zbog rastućih društvenih obaveza administracije u okviru budžeta. Američki javni dug u realnom vremenu pratite na OVOM LINKU!\n“Federalnog sistema rezervi” ne postoji. Postoji preduzeće koje se zove “Federalna rezerva”, nije riječ ni o kakvom sistemu.


Najveće američke banke zabeležile nove gubitke\nMaloprodajne cijene u SAD su protekle godine zabilježile najmanji rast u poslednjih pola vijeka. U vladinom izvještaju se navodi da je zbog posustale ekonomije, inflacija pod kontrolom, a potražnja za energijem značajno smanjena.\nSekretar za finansije Henri Polson u međuvremenu je, samo nekoliko dana uoči napuštanja položaja, kazao da su njegovi napori za spasavanje finansijskog sektora postavili osnovu za privredni oporavak.\nSamo nekoliko dana uoči inauguracije, budući predsjednik Barak Obama otputovao je u Ohajo gdje je, u okviru napora do dobije podršku za svoj 825 milijardi dolara vrijedan paket stimulativnih mjera, obišao fabriku za proizvodnju djelova za elektrane na vjetar.\n"Ekonomisti svih političkih opredeljenja nam govore da ako ništa ne bude urađeno i ako nastavimo trenutnim putem, recesija bi mogla da traje četiri godine i Amerika bi mogla da izgubi kompetitivnost, koja je služila kao osnova za našu snagu i položaj u svijetu. Nije kasno da promijenimo pravac, ali samo ako preduzmemo dramatičnu akciju što je prije moguće. Zato sam djelovao brzo i sa svojim ekonomskim timom i obje stranke radio na planu za američki oporavak i reinvestiranje, koji će odmah pokrenuti otvaranje novih radnih mjesta I privredni rast",kazao je Obama.\nSenat je prethodno pristao da oslobodi drugu polovinu sredstava iz paketa za spasavanje finansijskog sektora. Lider senatske većine Heri Rid obećao je kolegama da će postojati nadzor prilikom trošenja tog novca.\n"Barak Obama je kazao da će raspoređivanje sredstava iz paketa aktuelne administracije zahtijevati njegov pristanak; ne sekretara, ne nekog službenika ili grupe ljudi, već će za svaki peni biti potreban Obamin pristanak”, istakao je Rid.\nPojedini Republikanci još nisu ubijeđeni da će priliv novca u stvari pomoći ekonomiji.\n"Pokazalo se da je paket za finanasijski sektor bio od pomoći pri spasavanju vlasnika akcija na Vol stritu. Nije međutim mnogo uradio za američku privredu, mala preduzeća i prosječnog Amerikanca”, smatra republikanski senator Ričard Šelbi.\nProblemi u pojedinim velikim finanasijskim kompanijama nastavljaju da se gomilaju, i pored novčane pomoći. Sitigrupa je prijavila više od 8 milijardi dolara gubitka u poslednjem kvartalu, dok su zvaničnici “Bank of America”, nakon gubitka od blizu 2 milijarde dolara u istom periodu, ubijedili Bušovu administraciju da pozajmi kompaniji dodatnih 20 mijardi dolara u zamjenu za akcije.


Da Srbija ima i te kako talentovane timove, kompanije i studije koji aktivno učestvuju u globalnoj industriji razvoja video igara, pokazuje čitav niz tekstova koje smo na Netokraciji imali priliku da objavimo. Iako bismo pojedinačno mogli da nabrajamo imena odličnih projekata, ovde ćemo se osvrnuti konkretno na ulogu novosadske kompanije 3Lateral koja je sada u vlasništvu Epic Games-a.\nDolazak ovog velikog imena na domaću game dev scenu donosi mnoge benefite lokalnoj zajednici posvećenoj razvoju video igara. Osim što 3Lateral sada ima veliku ulogu u kreiranju i stvaranju globalnih hit gaming naslova upravo iz Srbije, ova kompanija kroz Epic Games uticaće vremenom i na razvoj domaćeg gaming ekosistema kroz edukaciju. Prava prilika za to je i učešče u Playing Narratives programu koji organizuje Srpska asocijacija video igara – SGA.\nU vezi toga ali i o daljoj ulozi 3Laterala kada je reč o podršci razvoju domaćih gaming naslova, razgovarali smo sa Adamom Kovačem koji je deo Solutions tima u pomenutoj kompaniji i koji nam je između ostalog otkrio više informacija i o programu Epic MegaGrants koji je Epic Games kreirao sa ciljem finansijske podrške talentovanim game dev timovima.\nPodrška dolazi i od internacionalnih Unreal Engine timova\nNaš sagovornik je kao Solution Specialist u 3Lateralu deo tima koji je zapravo spona između eksternih partnera i internih timova za produkciju, istraživanje i razvoj. Adam nam je tom prilikom otkrio da je prioritet tima zapravo osnaživanje kreatora i istraživača koji kreiraju fantastičan 3D sadržaj i tehnologije koristeći digitalne ljude.\nPritom, svaki član tima ima priliku da kroz inicijative usklađene sa vizijom kompanije Epic Games, dalje razvija i svoju strast – u njegovom slučaju to je edukacija i podrška razvoju ekosistema. Inače, Adam je kompaniju upoznao pre tri, četiri godina kao savetnik 3Laterala pri akviziciji od strane Epic Games-a. Prema njegovim rečima, kultura tima i tehnologije koje se razvijaju ostavile su veoma jak utisak na njega, pa se pridružio timu 2020. godine.\nNa pitanje Netokracije koja je bila inicijalna ideja da 3Lateral podrži Playing Narratives, kako prošle, tako i ove godine, naš sagovornik nam je otkrio sledeće:\nPre svega, poistovetili smo se sa Playing Narratives vrednostima: razvoj veština kroz kreaciju sadržaja uz mentorsku podršku. Program omogućuje umetnicima i naratorima ulazak u svet kreiranja video igara, a njih vidimo kao nukleus razvoja interaktivnog sadržaja.\nUz primenu lekcija iz prošle godine i veću ambiciju za ovu godinu kroz regionalno širenje projekta, stvorila se prilika da proširimo podršku generalnim sponzorstvom i uključimo širi tim Unreal Engine-a u projekat.\nAdam nam je otkrio da je cilj da pomenuti program osnaži sve polaznike kroz znanje, mentorstvo i pristup tehnologijama. On dodaje da se trenutno blisko sarađuje sa Unreal Engine timovima, pa će podršku lokalnim mentorima dati i internacionalni eksperti kroz predavanja (Unreal Engine evanđelisti). “Iskustvo i feedback u proceni finalnih koncepata će podeliti BizDev timovi Unreal Engine-a koji sarađuju sa evropskim studijima za razvoj igara”, ističe Kovač koji dalje objašnjava:\nNekoliko Playing Narratives timova je prošle godine kreiralo i više od koncepta – nadamo se da će i ove godine za svoje prototipove koristiti Unreal Engine, MegaScans za okruženje i MetaHumane za karaktere svojih priča. Nakon Playing Narratives – bićemo tu da usmerimo ambiciozne timove da se prijave podršku za programe poput Epic MegaGrants za dalji razvoj video igara.\nNova generacija Unreal Engine 5 alata doneće velike promene u razvoju novih video igara u čemu će veliku ulogu imati domaći 3Lateral. Ovo je ujedno prilika i za lokalne studije da se intenzivnije upoznaju sa ovim naprednim alatom.\nDefinišući šta tačno podrazumeva MegaGrants, naš sagovornik kaže da je Epic Games na globalnom nivou posvetio 100 miliona dolara kroz Epic MegaGrants kako bi ubrzao kreativne, inovativne i inspirativne Unreal Engine projekte ili one koji poboljšavaju tehnologiju za celu zajednicu 3D grafike.\nOno što je ovde bitno napomenuti jeste da je 3Lateral Solutions tim lokalni kontakt za Epic MegaGrant u Srbiji. Oni će predstavljati podršku i usmerenje pri razvoju inicijativa, a neke od primera možete videti na 3Lateral zvaničnom sajtu, u community odeljku.\nNova verzija MetaHuman alata dolaz, a to znači širenje tima 3Laterala u Srbiji\nUpitan o tome koliko je prema njegovom mišljenju važan momenat edukacije na domaćem game dev tržištu i da li postoji još neka uloga 3Lateral-a kroz Epic Games, Adam dodaje da oni edukaciju vide kao dugoročno održiv put za razvoj talenata za ceo ekosistem. On napominje da uz inspiraciju budućih generacija, edukacija je komplementaran korak ka kreiranju više karijera, timova i studija koji plasiraju svoja interaktivna iskustva i tehnologije celom svetu:\nRazvoj ekosistema je moguć jedino kroz kolaboraciju zrelih kompanija, ambicioznih studija i edukativnih partnera. Uloga našeg tima je da bude spona sa Unreal Engine inicijativama i osnaži lokalne timove koji žele da doprinesu rastu.\nZa one koji žele da besplatno i svojim tempom uče, dostupna je Unreal Online Learning platforma, gde sadržaj i projekte kreiraju timovi Unreal Engine evanđelista. Lokalno, već postoje programi za edukaciju koje su razvili partneri:\nNakon uspešnog kursa približavanja Unreal znanja univerzitetskim profesorima – Crater Training Center prolazi kroz prve korake sa kreatorima kroz Unreal Engine Essentials kurs;\nFakultet Dramskih Umetnosti razvija četvorogodišnji program osnovnih studija za Game Art, VFX i Animaciju, zasnovan na Unreal Engine-u;\nPrijave za Playing Narratives su otvorene još samo par dana (do nedelje u ponoć) pa je dobra prilika da se umetnici i naratori prijave za razvoj veština radom na konceptu za video igre.\nZa sam kraj, Kovač je govorio o narednim planovima 3Laterala, istakavši da je plan kompanije demokratizacija tehnologija i znanja na putu ka Metaverzumu. Sa druge strane, s uzbuđenjem se iščekuje naredna generacija alata za kreiranje interaktivnog 3D sadržaja – Unreal Engine 5. Takođe, naredne verzije MetaHuman tehnologija dolaze ove godine, dok se za razvoj istih značajno širi tim 3Laterala u 2022.\n“Konkretno za edukaciju u oblasti Unreal Engine-a, otvoreni smo da osnažimo partnere koji imaju ambiciju da postanu deo globalnog sistema autorizovanih Akademskih partnera ili Unreal Engine Training Centara“, zaključio je Adam na kraju.


Poruke iz Albaha: Vučić i Tači traže podršku za svoje rešenje - European Western Balkans\nAutor EWB 26. 08. 2018. 26. 08. 2018.\nALBAH – Na današnjoj konferenciji za štampu, održanoj nakon sinoćnog panela i prethodnog sastanka sa kancelarom Austrije Sebastijanom Kurcom, predsednici Srbije i Kosova, zajedno sa kolegama iz Austrije i Slovenije, kao i komesarom za proširenje Johanesom Hanom, sumirali su poruke poslate na ovogodišnjem forumu u Albahu.\n“Moramo da rešimo problem sa Albancima u korist oba naroda i celog regiona. Srbi i Albanci su dva najveća naroda u regionu. Iako sam i dalje pesimista, jer vidim mnogo problema i nisam siguran da će građani Srbije podržati dogovor, u slučaju postizanja sporazuma, rešićemo problem koji postoji više od dva veka”, rekao je Aleksandar Vučić, prenosi N1.\nOn je dodao da zamrznuti konflikt ne može da traje stalno i da bi jednog dana doveo do rata, što niko ne želi.\nNa pitanje novinara Radija Slobodna Evropa da li je tokom susreta dvojice predsednika u petak Beču, kojem su prisustvovali austrijski kancelar Sebastian Kurz i komesar Han došlo do napretka, Vučić je rekao da ne može da kaže da li jesu ili nisu bliže mogućem dogovoru jer, prema njegovom mišljenju, ništa nije dogovoreno dok nije sve dogovoreno, i podržano od strane Evropske unije.\nEvropski komesar za proširenje Johanes Han istakao je da je dobro što se čulo da se radi na bilateralnom rešenju, koje ne bi imalo efekta na druga pitanja u regionu, niti koje će da bude korišćeno kao „paus papir“, već „specijalno rešenje koje bi pokrilo potrebe obe strane“.\n„Vučić je uvek pesimista, što je dobro, jer onda kada imamo pozitivan događaj, mimo očekivanja, bivamo iznenađeni,“ rekao je on, prenosi KoSSev.\nKosovski predsednik je naveo da su „potpuno svesni potrebe za stabilnošću i mirom na Zapadnom Balkanu“:\n„Zato želim da kažem susednim državama, članicama EU, kao i drugim državama sveta da se ne plaše potencijalnog mirovnog sporazuma između Kosova i Srbije, čak i ako takav sporazum podrazumeva korekciju granice. Ako se to dogodi, Kosovo i Srbija neće biti ni prvi, niti poslednji koji će korigovati granice radi mira i okončanja sukoba dugog jedan vek.“\nPredsednik Austrije Aleksander Van der Belen je kazao da će dijalog Beograda i Prištine biti jedan od prioriteta Austrije tokom predsedavanja EU. “Uveren da treba iskoristiti postojeći trenutak za napredak u pregovorima”, dodao je on.\n“Sinoć se nešto dogodilo. Imam utisak da sam prisustvovao istorijskom trenutku”, zaključio je Van der Belen, aludirajući na potencijalno uspešnu saradnju Vučića i Tačija.\nAleksandar VučićAleksander van der BelenHašim TačiJohanes HanKorekcija granice Kosova i SrbijeKosovoSebastijan KurcSrbija


SNP isključio odbornike iz Kotora iz stranke | Analitika - Informativni Portal\nOpštinski odbor SNP Kotor izražava žaljenje zbog opozicionog nejedinstva koje je danas demonstrirano a povodom današnje sjednice SO Kotor. Funkcioner Demokratske Crne Gore Vladimir Jokić razriješen je danas sa funkcije predsjednika Opštine Kotor na predlog koalicionog partnera Socijaldemokratske partije.\nObjavljeno: 24. 04. 2019 - 17:57\nKotor je grad koji je potpuno devastiran od strane bivše vlasti, predvođene DPS-om, i stoga se ne smije prepustiti ponovo njima na upravljanje, navodi se u saopštenju.\n"Zbog šire javnosti OO SNP Kotor saopštava da Aleksandra Sindik, Mićo Dobriša i Milorad Vukšić, nisu više članovi SNP i ne mogu se predstavljati odbornicima SNP jer su odlukom opštinskog odbora isključeni iz partije.\nOni su, praktično, sami sebe isključili, jer su po Statutu partije bili dužni da podnose izvještaj o radu, nisu održavali sjednice kluba a nisu htjeli ni da prisustvuju sjednicama Izvršnog i opštinskog odbora SNP Kotor", zaključuje se u saopštenju.\nTagovi: SNP kotor Jokić ODBORNICI


LJAJIĆ: Sada postoje jači razlozi za vanredne izbore nego u ranijim slučajevima | Afera\n„Prvo zbog Kosova, jer je važno da u nastavku pregovora uđete sa punim političkim legitimitetom i kapacitetom“, izjavio je Ljajić.\nPrema njegovim rečima, logično je da se o teškim pitanjima pregovara na početku, a ne na kraju mandata.\n„Treće, ako već imate proteste na kojima se dovodi u pitanje legitimitet vlasti, onda nema boljeg načina da se to proveri na izborima“, rekao je Ljajić, koji je naveo i da nema nikakva relevantna saznanja da li će na proleće biti održani vanredni izbori.\nOn je rekao i da će ako dodje do raspisivanja izbora, partija koju vodi prvo razgovarati o koaliciji sa Srpskom naprednom strankom.\nUpitan o građanskim protestima, Ljajić je rekao kako od početka smatra da je najbolji odgovor na njih da se ne komentarišu sve dok su oni mirni i bez incidenata, a „naročito da ne licitiramo javno sa brojem protestanata“.\n„Drugi rečima, onako kako se (Aleksandar) Vučić ponašao prema protestima nakon predsedničkih izbora. I videli smo kako su se završili“, rekao je Ljajić.\nPrema njegovim rečima, to nije ignorisanje protesta, već racionalno\nsagledavanje i tog iskazanog nezadovoljstva, ali i njihovog dometa.\n„Ovaj protest je tolliko heterogen i po sastavu učesnika, i po ideološkom profilu, i političkim porukama da jedino na našim greškama mogu da se održe“, rekao je Ljajić.\n← OVO JE NOVA I NAJŠOKANTNIJA PREPISKA KARLEUŠE I VRANJEŠA: J*bi me dok se ne upiškim, puni me duboko!\n(FOTO) Evo ko grli i ljubi Ognjena Vranješa! →\nFIFA PRIZNALA: Zvezda je šampion sveta!\nZadrugaru stigli rezultati da je HIV pozitivan\n(FOTO) Đoković podelio fotku koja je oduševila sve fanove srpskog tenisera!


Udruženje novinara RS podnijelo krivičnu prijavu protiv FTV-a – Informer\nUdruženje novinara RS podnijelo krivičnu prijavu protiv FTV-a\nUdruženje novinara Republike Srpske (UNRS) podnijelo je danas Okružnom tužilaštvu u Banjaluci krivičnu prijavu protiv četiri urednika i dva novinara Federalne televizije (FTV) zbog širenja nacionalne, vjerske i rasne mržnje u programu ove medijske kuće.\nUNRS navodi da su Šarić, Kaletović i Hadžiomerović 9. januara u magazinu “60 minuta”, gledaocima u najgledanijem terminu, na eksplicitan način, kroz izbor snimljenog materijala i sagovornika, te izborom iz konteksta njihovih izjava, istoriju srpskog naroda prikazali kao “genocidan kulturni model” koji se sprovodi posljednjih 150 godina, a Republiku Srpsku kao “jedini uspio politički projekat” takve srpske nacionalne politike.\nBabić, Tica, Pašukan i Kaletović terete se da su 9. januara u informativnoj emisiji Dnevnik u prilozima o proslavi dvadesetogodišnjice Republike Srpske, na eksplicitan način gledaocima sugerisali zaključak kako je Srpska genocidna tvorevina, “u očiglednoj namjeri da izlože poruzi nacionalne i etičke simbole RS i na taj način kod građana podstaknu nacionalnu mržnju i netrpeljivost prema srpskom narodu u BiH…”.\nUNRS u krivičnoj prijavi predlaže da se protiv osumnjičenih otvori istraga u kojoj će se oni biti saslušani u vezi sa okolnostima pripremanja i emitovanja inkriminisanih priloga, da se u istrazi pribavi vještačenje kompletne emisije po vještaku-stručnjaku za etiku na okolnosti da li emisija po ideji, sadržaju, konceptu, vremenu emitovanja i društvenom kontekstu kod prosječnog gledaoca može izazvati nacionalnu i vjersku netrpeljivost, mržnju ili razdor.\nUNRS predlaže i da se pribavi vještačenje stručnjaka za medijske komunikacije na okolnosti profesionalnog pristupa u konceptu emisije i kršenja pravila profesionalnog kodeksa za elektronske medije i javne servise, te da se sasluša više lica iz raznih društvenih oblasti, uključujući i političku sferu, na okolnosti percepcije emitovanog programa FTV.\nSarajevo: Šesnaestogodišnjak ispred kluba Tabu ubo vršnjaka nožem u prsa